ΑΡΧΙΚΗ ΣΕΛΙΔΑ ΣΚΑΚΙ ΣΤΟ ΖΗΝΩΝA 2017 ΣΚΑΚΙ ΣΤΟ ΖΗΝΩΝA 2016 ΣΚΑΚΙ ΣΤΟ ΖΗΝΩΝA 2015 ΣΚΑΚΙ ΣΤΟ ΖΗΝΩΝA 2014 ΣΚΑΚΙ ΣΤΟ ΖΗΝΩΝA 2013 ΣΚΑΚΙ ΣΤΟ ΖΗΝΩΝA 2012 ΣΚΑΚΙ ΣΤΟ ΖΗΝΩΝA 2011\nΔεύτερος στο διαγωνισμό Solving Show o Κωνσταντινίδης Αντώνης, που έγινε στα κέντρα δημιουργικής απασχόλησης παιδιών του Δήμου Αλίμου.\nΟλοκληρώθηκαν τα ΑΤΟΜΙΚΑ ΝΕΑΝΙΚΑ ΠΡΩΤΑΘΛΗΜΑΤΑ ΑΤΤΙΚΗΣ 2016 (8, 10, 12, 14, & 16 ΕΤΩΝ) στα Άνω Λιόσια. Από τον Ζήνωνα διακρίθηκαν στην κατηγορία -8 ετών στη δεύτερη θέση η ΜΠΕΝΑΡΝΤΟΥΤ ΒΙΟΛΕΤΤΑ-ΡΕΒΕΚΚΑ και στη πέμπτη θέση η ΤΖΑΝΕΤΟΥ ΑΓΓΕΛΙΚΗ στα κορίτσια, και στη δεύτερη θέση ο ΑΜΙΡΗΣ ΕΜΜΑΝΟΥΗΛ στα αγόρια, στην κατηγορία -10 ετών στη δεύτερη θέση ο ΜΠΑΣΙΝΑΣ ΚΩΝΣΤΑΝΤΙΝΟΣ , στην κατηγορία -16 ετών στη πέμπτη θέση ο ΛΟΥΤΡΑΓΩΤΗΣ ΔΗΜΗΤΡΙΟΣ.\nΈκτος στο ΠΑΣΧΑΛΙΝΟ OPEN ChessSquare 2016 ο ΡΟΙΝΟΣ ΗΛΙΑΣ.\nΤο Πασχαλινό Τουρνουά του ΣΟ «ΛΕΥΚΙΠΠΟΣ» ΜΕ ΔΙΕΘΝΗ ΑΞΙΟΛΟΓΗΣΗ ELO ολοκληρώθηκε. Στις δύο πρώτες θέσεις τερμάτισαν με ισοβαθμία ο Παπασταυρόπουλος Ανδρέας και Κόρδης Κωνσταντίνος.\nΑποτελέσματα στο τουρνουά της Βούλας.\nΟλοκληρώθηκε το αγωνιστικό μέρος του 28ου Πανελλήνιου Ατομικού Πρωτάθληματος Μαθητών /τριών 2016. Από τον Ζήνωνα διακρίθηκαν ο ΛΟΥΤΡΑΓΩΤΗΣ ΔΗΜΗΤΡΙΟΣ που τερμάτισε στην δεύτερη θέση στην Γ΄ Γυμνασίου, και η ΜΠΕΝΑΡΝΤΟΥΤ ΒΙΟΛΕΤΤΑ-ΡΕΒΕΚΚΑ που τερμάτισε στην δεύτερη θέση στα κορίτσια στην Β΄ Δημοτικο,\nεπίσης πέμπτος στην Δ΄ Δημοτικού ο ΚΑΛΑΦΑΤΗΣ ΕΥΑΓΓΕΛΟΣ, και όγδοος στη Β΄ Γυμνασίου ο ΖΑΧΑΡΑΤΟΣ ΑΝΔΡΕΑΣ.\nΟ 12ος Ευρωπαϊκός Διαγωνισμός Λύσης Σκακιστικών Προβλημάτων (European Contest for Solving Chessproblems, ECSC) διεξήχθη φέτος στην Ελλάδα, 15-17 Απριλίου στο Ξενοδοχείο Όασις στην Γλυφάδα. Πρώτος έλληνας ο Νικόλαος Μενδρινός στην 21η θέση γενικής κατάταξης, επίσης ο Γιάννης Γαρουφαλίδης και ο Εμμανουήλ Μανωλάς τιμήθηκαν για την πολύτιμη βοηθειά τους στην όλη διοργάνωση από τον πρόεδρο της Παγκόσμιας Ένωσης όσων ασχολούνται με τα σκακιστικά προβλήματα Χάρη Φουγιαξή.\nΚαι οι 17 Έλληνες λύτες ήταν υπέροχοι!\nΠολλά παιδιά του Ζήνωνα συμμετείχαν στην τελική φάση του 28ου Ατομικού Πρωταθλήματος Μαθητών-Μαθητριών Σκακιού Αττικής 2016, και αρκετά από αυτά πρώτευσαν. Δεύτερος στη Β΄ Δημοτικού ο ΠΑΝΑΓΙΩΤΟΠΟΥΛΟΣ ΕΜΜΑΝΟΥΗΛ και πρώτο κορίτσι η ΜΠΕΝΑΡΝΤΟΥΤ ΒΙΟΛΕΤΤΑ ΡΕΒΕΚΚΑ\nΔεύτερος στη Δ΄Δημοτικού ο ΚΑΛΑΦΑΤΗΣ ΕΥΑΓΓΕΛΟΣ\nO Βαγγέλης μαζί με τον Ηλία Δαμηλάκο, τρίτο στην ΣΤ΄ Δημοτικού\nΠρώτος στην Α΄ Γυμνασίου ο ΛΟΥΤΡΑΓΩΤΗΣ ΠΑΡΑΣΚΕΥΑΣ-ΠΑΝΤΕΛΕΗΜΩΝ\nΠρώτος στην Γ΄ Γυμνασίου ο ΛΟΥΤΡΑΓΩΤΗΣ ΔΗΜΗΤΡΙΟΣ\nΟι προκρίσεις για τους Πανελλήνιους αγώνες ανακοινώθηκαν και μέσα σε αυτές είναι και άλλα παιδιά του Ζήνωνα, όπως στα Νήπια ο ΚΑΡΑΠΑΝΑΓΙΩΤΗΣ ΣΠΥΡΟΣ, στην Α΄ Δημοτικού η ΛΙΑΠΗ ΛΥΔΙΑ, στην Γ΄ Δημοτικού ο ΠΑΠΑΟΥΛΑΚΗΣ ΙΣΙΔΩΡΟΣ, στην Δ΄ Δημοτικού ο ΠΑΠΑΔΕΛΛΗΣ ΕΚΤΟΡΑΣ και ο ΜΠΑΣΙΝΑΣ ΚΩΝΣΤΑΝΤΙΝΟΣ, στην Ε΄ Δημοτικού ο ΧΑΤΖΗΣ ΠΑΝΑΓΙΩΤΗΣ και ο ΛΟΥΤΡΑΓΩΤΗΣ ΜΑΡΙΟΣ, στην Β΄ Γυμνασίου ο ΖΑΧΑΡΑΤΟΣ ΑΝΔΡΕΑΣ.\nΣτον Άλιμο έγινε το Ατομικό Πρωτάθλημα Μαθητών-Μαθητριών Σκακιού Γυμνασίου της Περιφερειακής Ενότητας Νότιου Τομέα 2016 (Μοσχάτου-Ταύρου, Καλλιθέας, Π. Φαλήρου, Ν. Σμύρνης, Αγ. Δημητρίου, Αλίμου, Ελληνικού-Αργυρούπολης, Γλυφάδας.)και το Ατομικό Μαθητικό Πρωτάθλημα Σκάκι Δήμου Αλίμου 2016, την Κυριακή 3 Απριλίου το πρωί.\nΑΠΟΤΕΛΕΣΜΑΤΑ: Α ΓΥΜΝ, Β ΓΥΜΝ, Γ ΓΥΜΝ.\nΝΗΠΙΑ, Α ΔΗΜ, Β ΔΗΜ, Γ ΔΗΜ, Δ ΔΗΜ, Ε ΔΗΜ, ΣΤ ΔΗΜ.\nΤο Ομαδικό Πρωτάθλημα Μαθητών/τριών Π.Ε. Νότιου Τομέα 2016 έγινε στο 3ο Δημοτικό Σχολείο Νέας Σμύρνης, την Κυριακή 3 Απριλίου το απόγευμα.\nO Zήνων Γλυφάδας πρωταθλητής Α' Αττικής στο πινγκ-πονγκ.\nΣτη μνήμη του Βαγγέλη Μανουσόφ αφιέρωσαν οι παίκτες του "ΑΟ Ζήνων Γλυφάδας" το πρωτάθλημα πινγκ-πονγκ Α΄ Αττικής, που ο τελευταίος του αγώνας έγινε χτες στο χώρο της Ακαδημίας πινγκ-πονγκ "Κορδούτης-Ζέρδιλα" στον Άγιο Κοσμά, και έφεραν την ομάδα αήττητη στη Β΄ Εθνική κατηγορία. Απο αριστερά στη φωτογραφία: Θεοχάρης, Σενσεβέν, Πετρής, Κορδούτης, Σιδηρόπουλος. Στις τρεις μεσαίες θέσεις η βασική τριάδα, που έχασε 3 μόνο σετ σε όλο το πρωτάθλημα.\nΆλλη μια επιτυχία μας επιφύλαξε ο σκακιστής του Ζήνωνα Ηλίας Ροϊνός στο πρώτο έτος του Πολυτεχνείου. Βγήκε με άνεση πρώτος στο πανελλήνιο σπουδαστικό πρωτάθλημα. Συγχαρητήρια για την προσπάθεια και στους άλλους σκακιστές του "Ζήνωνα", που αγωνίστηκαν: Λάζαρος Ζερβός, Φάνης Λάτσινος και Γιάννης Παππάς. Στους νικητές δόθηκαν μετάλλια ενώ κύπελλα πήραν τα πανεπιστημιακά ιδρύματα.\nΟ Πίνακας της Τελικής βαθμολογίας\n4ος στο ΑΤΟΜΙΚΟ ΠΡΩΤΑΘΛΗΜΑ BLITZ ΑΤΤΙΚΗΣ 2016 ο Πάρης Λουτραγώτης.\nΣτην 1η θέση ο Ζήνωνας, στο ομαδικό Κύπελλο Σαχτατίνσκι, που έγινε στο χώρο του Πανελλήνιου Γυμναστικού Συλλόγου.\nΣτο εντευκτήριο του "Ζήνωνα" έπαιξε σιμουλτανέ με 15 παίκτες του συλλόγου ο κ. Χρήστος Κόκκορης (τρεις φορές πρωταθλητής Ελλάδας στη νεότητά του). Θετικά αποτελέσματα έκαναν οι: Ερρίκος Νικολαϊδης, Χαρούλα Βιταλιώτη, Αντρέας Ζαχαράτος, Κωσταντίνος Μπασινάς.\nΟ Θανάσης Τσάνας στο χώρο του ματς Οξφόρδη - Κέμπριτζ να παίζει φιλική παρτίδα με άλλον Έλληνα σκακιστή. Τόσα χρόνια στα ματς Οξφόρδη - Κέμπριτζ ο Θανάσης, και ο Ζήνωνας έχει γίνει πιά οπαδός της σκακιστικής ομάδας της Οξφόρδης.\n1ος κάτω των 10 ετών στο First Youth Tournament Treis Asteres '89 ο Παπαουλάκης Ισίδωρος\nΣτο 1o Τουρνουά Rapid ΣΟ Πετραλώνων για παιδιά πρώτευσε ο Ισίδωρος Παπαουλάκης με δεύτερο τον Γιώργο Ματσουκατίδη. Από το "Ζήνωνα" αγωνίστηκαν, επίσης, η Νίνα Χάρμπα, η Βιολέτα Μπεναρντούτ, ο Ίκερ Ζέρδιλας, ο Λάμπης Ματσουκατίδης και ο Μιχάλης Μπλέκας.\nΤην 1η θέση του Β1 ομίλου του Διασυλλογικού Πρωταθλήματος Β” Τοπικής κατέκτησε ο ΛΕΥΚΙΠΠΟΣ, με την ολοκλήρωση της τελευταίας αγωνιστικής του Πρωταθλήματος.\nΤα Σχολικά Πρωταθλήματα Σκάκι Βάρης Βούλας Βουλιαγμένης και Γλυφάδας έγιναν με μεγάλη συμμετοχή, 230 παιδιά, και πολλά παιδιά από τον Ζήνωνα διακρίθηκαν.\nΝήπια - Α τάξη\nΒ τάξη - Γ τάξη\nΔ τάξη - Ε τάξη\nΠΡΟΚΡΙΣΕΙΣ ΓΙΑ ΤΑ ΤΕΛΙΚΑ ΑΤΟΜΙΚΑ ΣΧΟΛΙΚΑ ΠΡΩΤΑΘΛΗΜΑΤΑ ΑΤΤΙΚΗΣ\nΣυγχαρητήρια στο 15χρονο σκακιστή του Ζήνωνα Δημήτρη Λουτραγώτη που πρώτευσε στο κλειστό τουρνουά του ΣΟ Περιστερίου, υπερβαίνοντας αρκετά την επίδοση που του δίνει νόρμα ΥΜ.\nΑναμενόμενη η πρώτη θέση του Κώστα Κόρδη στο τουρνουά ΚΑΠΠΑ65, που ολοκληρώθηκε στον ΣΟ Καλλιθέας προχτές.\nΔεύτερος στη γενική κατάταξη του 9o RAPID ΤΡΕΙΩΝ ΑΣΤΕΡΩΝ ΄89 Α' ΓΚΡΟΥΠ ο Ματσουκατίδης Γιώργος\nΟ Ζήνων αγωνίζεται με δύο ομάδες στο Ομαδικό Κύπελλο Αττικής Φιλίας\nΔεύτερος στη γενική κατάταξη του 5o ΝΕΑΝΙΚΟΥ ΑΝΟΙΚΤΟΥ ΤΟΥΡΝΟΥΑ Σ.Ο.ΠΑΓΚΡΑΤΙΟΥ - Σ.Μ.Α.Ο.ΚΑΙΣΑΡΙΑΝΗΣ ΚΑΤΩ ΤΩΝ 16 ΧΡΟΝΩΝ ο Παναγιωτόπουλος Εμμανουήλ\nΣτο 12ο Διεθνή Παράλληλο Διαγωνισμό λύσης 2016 συμμετείχαν πολλοί παίκτες του Ζήνωνα, ο Νίκος Μενδρινός και ο Ανδρέας Παπασταυρόπουλος διακρίθηκαν στις δύο πρώτες θέσεις στην Ελλάδα\nΠροβλήματα και λύτες\nΠολλά παιδιά από τον Ζήνωνα διακρίθηκαν στους σχολικούς αγώνες του Δήμου Ελληνικού-Αργυρούπολης που έγιναν το Σάββατο 16 Ιανουαρίου\nΣτο φάιναλ έιτ παίδων (παιδιά κάτω των 16 χρόνων) που έγινε 10 και 16 Ιανουαρίου συμμετείχε και ο Ζήνωνας\nΦωτογραφίες από το φιλικό αγώνα παιδιών του Ζήνωνα και του Σ.Ο. Λεύκιππου\nΣτο ΠΡΩΤΟΧΡΟΝΙΑΤΙΚΟ ΤΟΥΡΝΟΥΑ ΠΣ ΠΕΡΙΣΤΕΡΙΟΥ 'ΑΝΤΩΝΗΣ ΜΠΕΛΛΟΣ΄ 2016 συμμετείχαν πολλοί παίκτες και μέλη του Ζήνωνα, ο Εμμανουήλ Παναγιωτόπουλος πρώτος στην κατηγορία U8\nΤην Κυριακή 3 Ιανουαρίου ο Ζήνωνας πήρε μέρος στο "3ο Πανελλήνιο Κύπελλο σκακιστικών προβλημάτων".\nΤα προβλήματα, οι λύσεις και οι νικητές στο 3ο Κύπελλο 2016\nΟ εσωτερικός αγώνας ποδοσφαίρου έγινε με επιτυχία και σκορ 10-5, με συμμετοχή παικτών μας που εργάζονται στο εξωτερικό και ήρθαν για τις διακοπές.\nΟλοκληρώθηκε με επιτυχία την περασμένη Κυριακή το 2ο Σχολικό Πρωτάθλημα Σκακιού του Δήμου Βάρης Βούλας Βουλιαγμένης που διοργάνωσε ο ΛΕΥΚΙΠΠΟΣ με τον ΟΑΠΠΑ. Πολλά παιδιά από τον Ζήνωνα συμμετείχαν και βραβεύτηκαν. Στην Α’ ΔΗΜΟΤΙΚΟΥ 1ος Νικητής ήταν ο Σπύρος Καραπαναγιώτης, Γ’ ΔΗΜΟΤΙΚΟΥ 1ος Νικητής ο Εμμανουήλ Παναγιωτόπουλος, Δ’ ΔΗΜΟΤΙΚΟΥ 3ος Νικητής ο Σοφοκλής Σάββας, Ε’ ΔΗΜΟΤΙΚΟΥ 1ος Νικητής η Μαρία Ελένη Βιταλιώτη, 2ος Νικητής η Θοεδώρα Γεροχρήστου, 3ος Νικητής ο Γιώργος Καραπαναγιώτης, ΣΤ’ ΔΗΜΟΤΙΚΟΥ 1ος Νικητής η Χαρούλα Βιταλιώτη.\nΑναλυτικά αποτελέσματα και φωτογραφίες μπορείτε να τα δείτε εδώ.\nΦωτογραφίες από τις απονομές των σχολικών αγώνων του Δήμου Ελληνικου-Αργυρούπολης όπου βραβεύτηκαν, στην Γ’ ΔΗΜΟΤΙΚΟΥ 1ος Νικητής ο Νικόλας Φραγκάκης, και στο ΓΥΜΝΑΣΙΟ 3ος Νικητής ο Αλέξανδρος Κουτσονίκας.\nΣτην πρώτη θέση γενικής βαθμόλογίας τερμάτισε ο Ισίδωρος Παπαουλάκης στο νεανικό τουρνουά Panionios Chess Tournament U14 2016\nΦωτογραφίες από παίκτες του Ζήνωνα που συμμετέχουν στο τουρνουά 38th SOP - SMAOK under 1900 στο Παγκράτι.\nΣτην δεύτερη θέση γενικής βαθμόλογίας κάτω τον 10 χρονών τερμάτισε ο Ισίδωρος Παπαουλάκης και στη τρίτη θέση ο Χατζής Αθανάσιος στα Ατομικά Νεανικά Πρωταθλήματα ραπιντ - 2ο Ράπιντ Περιστερίου U10.\nΗ ομάδα Α' όμιλου του Κυπέλλου Δρεπανιώτη και η ομάδα Πρωταθλήματος Αττικής κάτω των 14 χρόνων εξασφάλισαν την 2η θέση στην Αττική. Συγχαρητήρια σε όλους που αγωνίστηκαν.\nΣτην πρώτη θέση γενικής βαθμόλογίας κάτω τον 10 χρονών τερμάτισε ο Ισίδωρος Παπαουλάκης στα Ατομικά Νεανικά Πρωταθλήματα ραπιντ - 1ο Ράπιντ Περιστερίου U10\nΜε βάση την Τελική βαθμολογία, που δημοσιεύτηκε, η 1η ομάδα του "Ζήνωνα" για ηλικίες κάτω των 8 χρονών κατέλαβε την 1η θέση στην Αττική σε 24 ομάδες. Επίσης η 1η ομάδα του "Ζήνωνα" για ηλικίες κάτω των 12 χρονών κατέλαβε την 2η θέση στην Αττική σε 31 ομάδες. Η 2η ομάδα του "Ζήνωνα" ισοβάθμησε στην 7η - 8η θέση. Συγχαρητήρια σε όλα τα παιδιά που αγωνίστηκαν.\nΠΑΙΔΙΚΟ ΡΑΠΙΝΤ «ΚΥΠΕΛΛΟ ΟΧΙ» ΗΛΙΟΥΠΟΛΗ 2016\nΦΩΤΟΓΡΑΦΙΕΣ ΑΠΟ ΤΗΣ ΑΠΟΝΟΜΕΣ\nΠρώτη θέση γενικής βαθμολογίας τερμάτισε ο Φωτιάδης Φίλιππος, δεύτερος ο Καλαφάτης Ευάγγελος, τρίτη θέση ο Χατζής Αθανάσιος και τέταρτος ο Παπαουλάκης Ισίδωρος. Πρώτο κορίτσι κάτω των 8 χρονών η Μπεναρντούτ Βιολέττα. Τρίτος κάτω των 8 χρονών ο Φραγκάκης Νικόλας. Πρώτος κάτω των 10 χρονών ο Καλαφάτης Ευάγγελος, δεύτερος ο Χατζής Αθανάσιος και τρίτος ο Παπαουλάκης Ισίδωρος. Τρίτος κάτω των 12 χρονών ο Κατσαδώρος Κωνσταντίνος.\n15οι Πανελλήνιοι Αγώνες Λύσης Προβλημάτων έγιναν ταυτόχρονα σε Αθήνα και Πάτρα.\nΤα θέματα επιμελήθηκε ο Γιάννης Γαρουφαλίδης.\nO διαγωνισμός στην Αθήνα διεξάχθηκε στο Πολιτιστικό Κέντρο Ελληνικού, εντός της πρώην Αμερικανικής Βάσης στη λεωφόρο Βουλιαγμένη. Στην πρώτη θέση τερμάτισε ο ΣΙΔΗΡΟΠΟΥΛΟΣ Ν., δεύτερος ο ΠΑΠΑΣΤΑΥΡΟΠΟΥΛΟΣ ΑΝΔΡΕΑΣ και τριτος ο ΜΕΝΔΡΙΝΟΣ ΝΙΚΟΛΑΟΣ.\nΣκακιστικό Κύπελλο Ομάδων 2016 Εις μνήμην Σπύρου Μπίκου\nΑπό το Σεπτέμβρη διανύουμε το 30ο έτος που ο Σπύρος Μπίκος λείπει από το σκάκι της Αττικής. Τα Σωματεία, Σ.Ο. ΗΛΙΟΥΠΟΛΗΣ, Α.Ο.ΖΗΝΩΝ ΓΛΥΦΑΔΑΣ, Α.Π.Ο.ΚΟΤΙΝΟΣ ΧΟΛΑΡΓΟΥ, Α.Σ.ΠΑΠΑΓΟΥ, ΠΑΝΕΛΛΗΝΙΟΣ Γ.Σ., Σ.Ο.ΑΓΙΑΣ ΠΑΡΑΣΚΕΥΗΣ, Σ.Ο.ΑΙΓΑΛΕΩ, Σ.Ο.ΜΟΣΧΑΤΟΥ, Σ.Ο. ΝΕΑΣ ΦΙΛΑΔΕΛΦΕΙΑΣ, Σ.Ο.ΠΑΓΚΡΑΤΙΟΥ, Σ.Μ.Α.Ο. ΚΑΙΣΑΡΙΑΝΗΣ, Φ.Ο.Ν.ΗΡΑΚΛΕΙΟΥ, ΦΥΣΙΟΛΑΤΡΗΣ ΝΙΚΑΙΑΣ , προκηρύσσουν το Σκακιστικό Κύπελλο Ομάδων 2016 ΕΙΣ ΜΝΗΜΗ ΤΟΥ ΣΠΥΡΟΥ ΜΠΙΚΟΥ, του ανιδιοτελούς εργάτη της μαζικής ανάπτυξης του σκακιού στην Ελλάδα (που κάθε χρόνο, την περίοδο της γιορτής της 28ης Οκτωβρίου, διοργάνωνε το κύπελλο «ΟΧΙ» στην Αττική ) και καλούν τα σκακιστικά τμήματα των σωματείων για τη συμμετοχή τους.\nΟι αγώνες θα διεξάγονται στις έδρες των σωματείων. Ημέρες των αγώνων ορίζονται οι ακόλουθες Κυριακές με ώρα έναρξης 10,30 πμ : 1ος γύρος: Κυριακή 06/11/2016\nΣτην πρώτη θέση γενικής βαθμόλογίας κάτω τον 8 χρονών τερμάτισε ο Παναγιωτόπουλος Εμμανουήλ στα ΑΤΟΜΙΚΑ ΝΕΑΝΙΚΑ ΡΑΠΙΝΤ ΑΤΤΙΚΗΣ G.P. - ΡΑΠΙΝΤ ΟΚΤΩΒΡΙΟΥ ΕΠΙΚΟΙΝΩΝΙΑΣ.\nΣτην τρίτη θέση γενικής βαθμόλογίας κάτω τον 10 χρονών τερμάτισε ο Ισίδωρος Παπαουλάκης στα ΑΤΟΜΙΚΑ ΝΕΑΝΙΚΑ ΡΑΠΙΝΤ ΑΤΤΙΚΗΣ G.P. - ΡΑΠΙΝΤ ΟΚΤΩΒΡΙΟΥ ΕΠΙΚΟΙΝΩΝΙΑΣ. Επίσης στην τρίτη θέση γενικής βαθμόλογίας τερμάτησε και στο 20ο ΝΕΑΝΙΚΟ RAPID ΟΠΑ ΦΙΛΟΘΕΗΣ .\nΟ Κωνσταντίνος Μπασινάς, παίκτης του Ζήνωνα, στο Μπατούμι της Γεωργίας που αγωνίζεται στο Παγκόσμιο Ατομικό Πρωτάθλημα στην κατηγορία κάτω των 10 χρονών. Οι παρτίδες του στην greekbase.gr.\nO ΖΗΝΩΝ ΣΥΜΜΕΤΕΧΕΙ ΣΕ ΟΛΑ ΤΑ ΠΑΡΑΚΑΤΩ ΟΜΑΔΙΚΑ ΠΡΩΤΑΘΛΗΜΑΤΑ ΠΟΥ ΞΕΚΙΝΗΣΑΝ:\nΟΜΑΔΙΚΟ ΠΡΩΤΑΘΛΗΜΑ ΠΑΙΔΩΝ-ΚΟΡΑΣΙΔΩΝ ΑΤΤΙΚΗΣ 2016\nΠΡΟΚΗΡΥΞΗ - ΑΠΟΤΕΛΕΣΜΑΤΑ\nΟΜΑΔΙΚΟ ΠΡΩΤΑΘΛΗΜΑ U12 ΑΤΤΙΚΗΣ 2016\nΟΜΑΔΙΚΟ ΠΡΩΤΑΘΛΗΜΑ U8 ΑΤΤΙΚΗΣ 2016\nΟΜΑΔΙΚΟ ΚΥΠΕΛΛΟ ΑΤΤΙΚΗΣ «ΛΑΖΑΡΟΣ ΔΡΕΠΑΝΙΩΤΗΣ» 2016\nΤο κέφι των σκακιστών που συμμετείχαν στο υπαίθριο Solving Show, η περιέργεια των μικρών παιδιών και το γενικότερο ενδιαφέρον των θεατών ήταν τα κύρια χαρακτηριστικά της πρώτης ημέρας των σκακιστικών δράσεων του φεστιβάλ Σπούτνικ. Στις 4 θέσεις των διαγωνιζόμενων εναλλάχθηκαν συνολικά 20 λύτες. Όσοι έλυναν πρώτοι 5 προβλήματα και απαντούσαν στο ερωτηματολόγιο του θέματος «Σκάκι και Ενέργεια», το οποίο έφτιαξε ο Σωτήρης Μπούζας, κέρδιζαν το βιβλίο «Έλληνες σκακιστές του 19ου αιώνα». Νικητής του τελικού γύρου αναδείχθηκε ο Παναγής Σκλαβούνος. Τη δεύτερη θέση κατέλαβε ο Φάνης Λάτσινος και τρίτος ήλθε ο Δημήτρης Σωτηρόπουλος. Καλύτερη σκακίστρια αναδείχθηκε η Μαρία Σαράφογλου. Το τεχνικό μέρος της εκδήλωσης διεκπεραίωσε ο Μάριος Αναστασίου.\nΟ Ανδρέας Παπασταυρόπουλος δεύτερος και ο Δημήτρης Λουτραγώτης τρίτος στο Α' γκρουπ του "Παπαναστάσιου Τουρνουά 2016". Ο Μάριος Λουτραγώτης τρίτος κάτω των 18 χρόνων στο Β' γκρουπ του "Παπαναστάσιου Τουρνουά 2016".\nΟλοκληρώθηκε το 1ο ΝΕΑΝΙΚΟ ΤΟΥΡΝΟΥΑ του ΦΟ.ΕΛΛΗΝΙΚΟΥ με νικητή στο Α΄ γκρουπ τον ΒΡΕΤΤΟ ΑΥΓΟΥΣΤΙΝΟ, δεύτερος ο ΜΟΥΡΟΓΙΑΝΝΗΣ ΚΩΝΣΤΑΝΤΙΝΟΣ και τρίτος ο\tΕΛΕΥΘΕΡΙΟΥ ΓΕΩΡΓΙΟΣ. Στο Β΄ γκρουπ πρώτος ήταν ο ΔΑΜΗΛΑΚΟΣ ΗΛΙΑΣ, δεύτερος ο ΖΑΧΑΡΑΚΗΣ ΑΝΤΩΝΙΟΣ και τρίτος ο ΚΑΛΑΦΑΤΗΣ ΕΥΑΓΓΕΛΟΣ. Επίσης βραβεύτηκαν από τον Ζήνωνα, στην κατηγορία κάτω των 12 χρονών στην τρίτη θέση ο ΚΑΤΣΑΔΩΡΟΣ-ΦΕΓΓΕΡΟΣ ΚΩΝΣΤΑΝΤΙΝΟΣ, στην κατηγορία κάτω των 10 χρονών στην πρώτη θέση ο ΚΑΛΑΦΑΤΗΣ ΕΥΑΓΓΕΛΟΣ και στην τρίτη θέση ο ΧΑΤΖΗΣ ΑΘΑΝΑΣΙΟΣ,\tστην κατηγορία κάτω των 8 χρονών στη δεύτερη θέση ο ΑΜΙΡΗΣ ΕΜΜΑΝΟΥΗΛ και πρώτο κορίτση η ΤΖΑΝΕΤΟΥ ΑΓΓΕΛΙΚΗ.\nΔείτε εδώ φωτογραφίες απο τις απονομές.\nΤΕΛΙΚΑ ΑΠΟΤΕΛΕΣΜΑΤΑ-ΚΛΗΡΩΣΕΙΣ Α΄ ΓΚΡΟΥΠ, Β΄ ΓΚΡΟΥΠ\nΣταθόπουλος, Γρηγοριάδης, Νικολαϊδης, οι τρείς πρώτοι του Α' γκρουπ στη Νίκαια. Στο B' γκρουπ, από τα παιδιά του "Ζήνωνα" βραβεύτηκαν ο Εμμανουήλ Παναγιωτόπουλος (1ος κάτω των 8 και 2ος κάτω των 10 χρόνων), η Βιολέτα Μπεναρντούτ (1η κάτω των 8 χρόνων) και Μάριος Λουτραγώτης (2ος κάτω των 14 χρόνων).\nΤρίτη και φέτος η ομάδα του "Ζήνωνα" στο ράπιντ της Νίκαιας,"Τιμή στην Εθνική Αντίσταση", που έγινε και φέτος στη μάντρα της Κοκκινιάς (Νίκαιας) το απόγευμα στις 23 Αυγούστου. Στην ομάδα του "Ζήνωνα" έπαιξαν: Κόεραντ, Σκλαβούνος, Δημητριάδης, Ζερβός, Διαμαντόπουλος, Βράιλας. .\nΠρώτος στο ΣΚΑΚΙΣΤΙΚΟ ΤΟΥΡΝΟΥΑ RAPID ΗΛΙΟΥΠΟΛΗΣ ο Λουτραγώτης Δημήτρης, επίσης βραβεύτηκαν ο Λουτραγώτης Παρασκευάς, η Στρατή Μπέττυ Άννα και ο Βράϊλας Μάριος.\nΔεύτερος και τρίτος ο Λουτραγώτης Δημήτρης και ο Λουτραγώτης Πάρης στο GRAND-PRIX ΠΕΤΡΟΥΠΟΛΗΣ - 'TERRA PETRA' OPEN RAPID\nΔιεξήχθη στο Βελιγράδι το Παγκόσμιο Πρωτάθλημα λύσης σκακιστικών προβλημάτων 2016 (WCSC). Πρώτος Έλληνας ήταν ο Νίκος Μενδρινός, που τερμάτησε στην 22 θέση. Η Ελληνική ομάδα, στην οποία μετείχε κι άλλος ένας παίκτης του "Ζήνωνα", ο Αντρέας Παπασταυρόπουλος, τερμάτισε 12η στην Παγκόσμια κατάταξη.\nΌλα τα ατομικά αποτελέσματα του WCSC 2016 (WCSC).\nΠρώτος στο Ράπιντ ΠΓΣ RAPID 34 ο Λουτραγώτης Δημήτρης, επίσης βραβεύτηκε και ο Λουτραγώτης Παρασκευάς.\nΠρώτος και δεύτερος ο Ζερβός Λάζαρος και ο Ροινός Ηίας στο KAISSA CAFE BLITZ 167. Πρώτος έφηβος ο Λουτραγώτης Δημήτρης.\nAπό 28 Ιουνίου ως 4 Ιουλίου, έγιναν στο Ρίο Αχαϊας τα Πανελλήνια νεανικά πρωταθλήματα σκάκι 2016 κατηγοριών κάτω των 16 ετών, με συμμετοχή 7 παιδιών από το "Ζήνωνα". Δύο παιδιά από τον Ζήνωνα τερμάτησαν στη τρίτη θέση, στην κατηγορία κάτω των 8 χρονών ο Παναγιωτόπουλος Εμμανουήλ, και στην κατηγορία κάτω των 10 χρονών ο Μπασινάς Κωνσταντίνος.\nΣτις 3 και 4 Ιουλίου έγιναν στο Ρίο Αχαϊας η Τελική Φάση του Πανελλήνιου Ομαδικού Κυπέλλου Ελλάδας σκάκι 2016 με συμμετοχή του "Ζήνωνα".\nΣτις 5 με 10 Ιουλίου έγινε στο Ρίο Αχαϊας η Τελική Φάση του Πανελλήνιου Ομαδικού Πρωταθλήματος Α Εθνικής κατηγορίας σκάκι 2016 με συμμετοχή του "Ζήνωνα". Ο Ζήνωνας για άλλη μια χρονιά παρέμεινε στην Α΄ Εθνική κατηγορία.\nΤο 2ο Νεανικό τουρνουά ΣΟ.ΗΛΙΟΥΠΟΛΗΣ έλαβε τέλος. Φωτογραφίες από απονομές.\n16 Παίκτες του Ζήνωνα συμμετείχαν στο 14ο Φυσιολατρικό Σκακιστικό Τουρνουά Nίκαιας, δεύτερος γενικής κατάταξης και πρώτος -16 χρόνων ο Λουτραγώτης Δημήτρης\nΑ' Όμιλος, Β' Όμιλος\nΣτο Β' όμιλο, δεύτερος -14 χρονών ο Λουτραγώτης Μάριος, πρώτος -12 χρονών ο Χατζής Παναγιώτης, πρώτος -10 χρονών ο Καλαφάτης Ευάγγελος και τρίτος ο Χατζής Αθανάσιος.\nΔιαγωνισμοί λύσης σκακιστικών προβλημάτων με μορφή τηλεπαιχνιδιού (Solving show), έγιναν αυτή την Παρασκευή και Σάββατο στο εντευκτήριο του συλλόγου ως γιόρτη για το τέλος των μαθημάτων.\nα) Ομαδικό Κύπελλο Αττικής 2016\nΚύπελλο Ελλάδας: Ζήνων - Σκακιστική Ακαδημία Χαλκίδος "Παλαμήδης ο Ευβοεύς" 3 - 1. Με το αποτέλεσμα αυτό, η ομάδα πέρασε στο φάιναλ -8 του Κυπέλλου Ελλάδας, που θα γίνει στο Ρίο Αχαϊας.\nΤο φάιναλ 4 Αττικής έγινε στο "Chess Square" και ο Ζήνωνας τερμάτισε τέταρτος.\nβ) Ομαδικό Πρωτάθλημα Γυναικών Αττικής 2016\nγ) Ομαδικό Κύπελλο Παμπαίδων (-10) Αττικής 2016\nΚΛΗΡΩΣΗ-ΑΠΟΤΕΛΕΣΜΑΤΑ: Α΄ΟΜΙΛΟΣ, Β' ΟΜΙΛΟΣ.\nδ) Ομαδικό Κύπελλο Παίδων (-14) Αττικής 2016


Περίοδος κερδών - στοιχεία κατοικίας ΗΠΑ στο επίκεντρο\nΜετοχές στο Η.Β.: Αναμένονται καθοδικές στο άνοιγμα\nΟ FTSE 100 αναμένεται να ανοίξει 16-17 μονάδες πτωτικός.\nΟι εταιρείες Sports Direct International (SPD), Computacenter (CCC) και Breedon Aggregates (BREE) θα ανακοινώσουν σήμερα τα αποτελέσματά τους.\nΣύμφωνα με το Bloomberg, η Barclays (BARC) και η Deutsche Bank AG πρόκειται να υποβληθούν σε έλεγχο από τη Μόνιμη Υποεπιτροπή Ερευνών της αμερικανικής Γερουσίας, σχετικά με την πώληση προϊόντων τους σε μια εταιρεία διαχείρισης hedge funds, την Renaissance Technologies LLC, η οποία επέτρεψε στην τελευταία να παραβιάσει τα όρια δανεισμού και να αποφύγει φόρους.\nΤο Sky News ανέφερε ότι η Liberty Global ενδέχεται να ανακοινώσει την Πέμπτη συμφωνία για την εξαγορά του μεριδίου ύψους 7,2% που υπολείπεται στην British Sky Broadcasting Group (BSY).\nΣτην Ιαπωνία, η 3M Company ανακοίνωσε χθες ότι πρόκειται να αγοράσει το μερίδιο της Sumitomo στην ιαπωνική κοινοπραξία τους, έναντι 90 δισ. JPY. Η Sharp Corporation (6753) ενισχύθηκε μετά από αναβάθμιση της μετοχής της. Στις 05:00 GMT, ο δείκτης Nikkei 225 κατέγραφε κέρδη 0,1%, ανεβαίνοντας στις 15.390,2 μονάδες.\nΣτη Νότιο Κορέα, η LG Electronics (066570) και η LG Display (034220) σημείωσαν άνοδο. Στην Κίνα, η εταιρεία κατασκευής αυτοκινήτων, SAIC Motor (600104), καθώς και η Neusoft (600718), του κλάδου τεχνολογίας, κατέγραψαν πτώση.\nΣτις 05:00 GMT, τα Συμβόλαια Μελλοντικής Εκπλήρωσης του δείκτη S&P 500 διαπραγματεύονταν με απώλειες 4,7 μονάδων.\nΟι κύριοι οικονομικοί δείκτες που αναμένεται να ανακοινωθούν σήμερα περιλαμβάνουν τις νέες και τις επαναλαμβανόμενες αιτήσεις για επιδόματα ανεργίας, τη στεγαστική δραστηριότητα, τις κατασκευαστικές άδειες και τον δείκτη δευτερογενούς παραγωγής της Fed Φιλαδέλφειας.\nΟι εταιρείες Google (GOOG), International Business Machines (IBM), Schlumberger (SLB), PhilipMorris International (PM), UnitedHealth Group (UNH), Morgan Stanley (MS) και Danaher (DHR) θα ανακοινώσουν σήμερα τα αποτελέσματά τους.\nΚατά τη διάρκεια συναλλαγών μετά τη λήξη της κανονικής συνεδρίασης χθες, η eBay (EBAY) ενισχύθηκε κατά 1,5% αφού τα προσαρμοσμένα κέρδη β' τριμήνου της εταιρείας ξεπέρασαν τις προσδοκίες της αγοράς. Αντίθετα, η SanDisk (SNDK) υποχώρησε 9,8%, παρά το γεγονός ότι τα έσοδα και τα κέρδη της για το β' τρίμηνο ξεπέρασαν, επίσης, τις εκτιμήσεις των αναλυτών.\nΕχθές, ο δείκτης S&P 500 αυξήθηκε 0,4% κατά την κανονική συνεδρίαση, εν μέσω θετικών εκθέσεων κερδών και ειδήσεων για εταιρικές συμφωνίες. Η Time Warner (TWX) σημείωσε εντυπωσιακή αύξηση της τάξης του 17,1% αφού η 21st Century Fox (FOX) επιβεβαίωσε ότι κατέθεσε πρόταση εξαγοράς της πρώτης, αξίας 80 δισ. USD, η οποία όμως απορρίφθηκε. Η 21st Century Fox υποχώρησε 6,2%. Η Intel (INTC) κατέγραψε άνοδο της τάξης του 9,3%, αφού δημοσίευσε 40% αύξηση στα κέρδη β' τριμήνου και αύξησε τις προβλέψεις της για τα κέρδη γ' τριμήνου. Η International Business Machines (IBM) ενισχύθηκε κατά 2% μετά από αναφορές ότι πρόκειται να συνεργαστεί με την Apple (AAPL) για την κατασκευή εφαρμογών για εταιρικούς χρήστες φορητών συσκευών. Η Apple (AAPL) υποχώρησε 0,6%. Καθοδικά κινήθηκε και η Yahoo! (YHOO), η οποία υποχώρησε 5,1% όταν οι πωλήσεις και τα κέρδη β' τριμήνου της δεν ανταποκρίθηκαν στις προσδοκίες των αναλυτών.\nΕυρωπαϊκές Μετοχές: Αναμένεται να ανοίξουν σε αρνητικό έδαφος Πηγή: Bloomberg\nΟι δείκτες DAX και CAC αναμένεται να ανοίξουν με πτώση 15-16 και 11-12 μονάδων, αντίστοιχα.\nΣτους βασικούς οικονομικούς δείκτες που αναμένεται να ανακοινωθούν σήμερα περιλαμβάνονται ο δείκτη τιμών καταναλωτή της Ευρωζώνης, ο δείκτης κατασκευαστικής δραστηριότητας και οι εγγραφές νέων αυτοκινήτων στη ζώνη των 27.\nΟι εταιρείες SAP SE (SAP), Ludwig Beck am Rathauseck Textilhaus Feldmeier AG (ECK), Aker Solutions ASA (AAK), Argan SA (ARG) και B&B Tools AB (BBTOB) θα ανακοινώσουν σήμερα τα αποτελέσματά τους.\nΗ Beckman Coulter, θυγατρική της Danaher Corporation, συμφώνησε να αγοράσει τον τομέα κλινικής μικροβιολογίας της Siemens Healthcare Diagnostics, παράρτημα της Siemens AG (SIE). Το ποσό της εξαγοράς δεν ανακοινώθηκε.\nΗ Telefonica SA (TEF), με υπόμνημά της προς την ισπανική ρυθμιστική αρχή, ανακοίνωσε ότι πρόκειται να πουλήσει 750 εκατ. EUR σε ομόλογα, μετατρέψιμα σε μετοχές της Telecom Italia, σε μία κίνηση με την οποία η εταιρεία θα μειώσει το μερίδιό της, ύψους 15%, στην Telecom Italia κατά 5% περίπου.\nΣε συνέντευξη του στο Reuters, ο γενικός διευθυντής της Renault SA (RNO) στο Η.Β., Ken Ramirez, εξέφρασε την εκτίμηση ότι το 2014 η εταιρεία θα πουλήσει 100.000 αυτοκίνητα και βαν στη Βρετανία, δηλαδή 40% περισσότερα οχήματα σε σχέση με πέρσι.\nΗ οικονομική δραστηριότητα παρουσιάζει βελτίωση στις ΗΠΑ, υποδεικνύει η έκθεση Beige Book της Fed: Σύμφωνα με την έκθεση Beige Book της Ομοσπονδιακής Τράπεζας (Fed), οι οικονομικές συνθήκες βελτιώθηκαν σε όλες τις περιοχές των ΗΠΑ κατά τον Ιούνιο και τις αρχές Ιουλίου, λόγω αύξησης στις καταναλωτικές δαπάνες. Σύμφωνα με την έκθεση Beige Book, 7 από τις 12 πολιτείες στις οποίες διενεργήθηκε η έρευνα κατέγραψαν «συντηρητική» ανάπτυξη, ενώ οι υπόλοιπες 5 παρουσίασαν «μέτρια» ανάπτυξη.\nΟ βασικός δείκτης της Αυστραλίας αυξάνεται: Ο βασικός οικονομικός δείκτης του Conference Board για την Αυστραλία αυξήθηκε τον Μάιο, σε σύγκριση με την αναθεωρημένη πτώση 0,2% που δημοσιεύθηκε τον προηγούμενο μήνα.\nΗ επιχειρηματική πίστη της Αυστραλίας παρουσιάζει πτώση, δηλώνει η NAB: Σύμφωνα με τριμηνιαία έρευνα της Εθνικής Τράπεζας της Αυστραλίας (ΝΑΒ), ο δείκτης επιχειρηματικής εμπιστοσύνης στην Αυστραλία σημείωσε πτώση και έφθασε τις 6,0 μονάδες στο β' τρίμηνο του 2014, από το αναθεωρημένο επίπεδο των 7,0 μονάδων που δημοσιεύθηκε το προηγούμενο τρίμηνο.


Σκέψεις για τις επικείμενες εκλογές\nτοπικός σύμβουλος Δ.Κ. Γέφυρας\nΕίμαστε λίγους μήνες πριν τις Δημοτικές-Περιφερειακές εκλογές, που απ’ ότι φαίνεται θα διεξαχθούν σχεδόν ταυτόχρονα με τις Ευρωεκλογές. Θα ήθελα σε αυτό το χρονικό σημείο να καταθέσω μερικές προσωπικές σκέψεις και επισημάνσεις.\n1ον, ο επικείμενος εκλογικός νόμος, αν τελικά ισχύσει σύμφωνα με όσα διαρρέονται, είναι αυτονόητο ότι θα αλλάξει τις συνθήκες με τις οποίες θα γίνουν οι εκλογές. Η σημαντικότερη καινοτομία που φαίνεται να εισάγει είναι ότι οδηγούμαστε σε υποψηφιότητες προσωπικοτήτων, με αποκλεισμένη πλέον τη δυνατότητα της τυπικής καθόδου εκλογικών συνδυασμών.\n2ον, ο λόγος για τον οποίο προχωρά η κυβερνητική πλειοψηφία τώρα σε αυτή τη σημαντική αλλαγή, είναι προφανής : πρέπει με κάθε τρόπο να κρυφτεί η μεγάλη φθορά που έχουν υποστεί στην κοινωνία τα μνημονιακά κόμματα που μας κυβερνούν. Αν καταγραφεί στις δημοτικές εκλογές αυτή η φθορά και εφόσον συνδυαστεί με ένα αντίστοιχο αποτέλεσμα στις ευρωεκλογές, μπαίνει επιτακτικά το ζήτημα της συνολικής απόρριψης της υφιστάμενης οικονομικής πολιτικής με επακόλουθο αυτό της προσφυγής στη λαϊκή εντολή. Όσο όμως και να προσπαθούν οι κυβερνητικοί εταίροι να το αποφύγουν, θεωρώ βέβαιο ότι οι επικείμενες εκλογές θα έχουν τελικά ένα έντονο δημοψηφισματικό χαρακτήρα για τις πολιτικές που προηγήθηκαν και γι’ αυτές που θα ακολουθήσουν. Αν δεν υπάρξει κάποια εξέλιξη με παραιτήσεις βουλευτών της Χ.Α. που να μας οδηγήσει πιο γρήγορα σε εθνικές εκλογές, η ψήφος του καθένα μας στις εκλογές του Μαϊου, δεν θα είναι μόνο ψήφος εκλογής Περιφερειάρχη, Δημάρχου και Συμβούλων, αλλά θα βαρύνει και ως ψήφος επιδοκιμασίας ή όχι της οικονομικής πολιτικής και των κομμάτων που την εφαρμόζουν. Και βέβαια αυτό είναι κάτι που στο χώρο της αντιπολίτευσης θα επηρεάσει σε μεγάλο βαθμό και την στελέχωση αλλά και την επιλογή του υποψηφίου Δημάρχου.\n3ον, θεωρώ ότι η εμφάνιση στο πολιτικό σκηνικό της «θεωρίας των δύο άκρων» είναι η θλιβερή αντίδραση στα εκλογικά διλλήματα που έρχονται. Δυστυχώς αυτοί που την εμπνεύστηκαν αλλά και αυτοί που την υιοθετούν, αδιαφορούν για το γεγονός ότι αποτελεί για τον τόπο και τους πολίτες ένα επικίνδυνο και διχαστικό παραπολιτικό ευφυολόγημα. Ένα ευφυολόγημα που από τη μια πλευρά μπορεί να έχει σαν στόχο να λειτουργήσει συγκυριακά φανατίζοντας και μαντρώνοντας «τους δικούς μας», αλλά από την άλλη κρύβει τεράστιους κινδύνους για τη λειτουργία της Δημοκρατίας μας. Και ειλικρινά απογοητεύτηκα όταν η «θεωρία» αυτή υιοθετήθηκε πρόσφατα στην τελευταία συνεδρίαση του Δημοτικού μας Συμβουλίου από στελέχη τόσο της διοικούσας παράταξης, όσο και της παράταξης της μείζονος αντιπολίτευσης. Κάτι που για μένα προσωπικά, φανερώνει ανησυχία για τα κριτήρια με τα οποία θα ψηφίσουν οι παραδοσιακοί τους ψηφοφόροι στις επερχόμενες εκλογές.\n4ον, παρόλη όμως τη σημαντική ανατροπή που θα φέρει το νέο νομοθέτημα, είναι σίγουρο ότι με παράπλευρο τρόπο θα δοθεί υποστήριξη σε υποψηφίους Δημάρχους και ότι θα δημιουργηθούν άτυποι εκλογικοί σχηματισμοί οι οποίοι θα προωθηθούν υπόγεια στους εκλογείς με το αίτημα της συνολικής στήριξης τους. Το ερώτημα που προκύπτει εδώ βέβαια είναι: πάνω σε ποια βάση θα δημιουργηθούν τελικά αυτοί οι σχηματισμοί; Θα επικρατήσει το δίπολο μνημόνιο-αντιμνημόνιο και οι κινήσεις αυτές θα φέρουν έντονο το κεντρικό αντιπολιτευτικό φορτίο προσαρμοσμένο βέβαια στην τοπική πραγματικότητα ή θα κινηθούμε σε πιο ελεύθερο πλαίσιο συνεργασιών; Κατά τη γνώμη μου επιτακτικά οδηγούμαστε- ίσως δυστυχώς γιατί μιλάμε για Τοπική Αυτοδιοίκηση- στην πρώτη περίπτωση. Οι συνεργασίες βέβαια ικανών προσωπικοτήτων, μπορούν να προκύψουν πλέον και σε ένα τέτοιο επίπεδο από διαφορετικούς χώρους.\n5ον, ακόμη λοιπόν και με τον νέο πιθανό νόμο, γίνεται φανερό ότι δεν αποφεύγουμε την κάθοδο έστω άτυπων εκλογικών σχημάτων. Και εδώ θέλω να καταθέσω τη διαπίστωσή μου, ότι δυστυχώς για μια ακόμη φορά η συζήτηση γίνεται με βάση το αρχηγικό μοντέλο, αυτό που λέει να πάμε από πάνω προς τα κάτω. Πρόκειται κατά τη γνώμη μου για μεγάλο σφάλμα, για συντηρητική επιλογή και φορέα παθογένειας, που οδηγεί την Τοπική Αυτοδιοίκηση σε τέλμα και σε εξυπηρέτηση προσωπικών φιλοδοξιών. Θεωρώ και προτείνω ότι θα πρέπει πλέον να τολμήσουμε να αντιστρέψουμε αυτή την πορεία. Πρέπει να προχωρήσουμε στο επόμενο βήμα που κατά τη γνώμη μου είναι η ανάδειξη των δημοτικών κινήσεων, των υποψηφίων Δημάρχων αλλά και των υπολοίπων υποψηφιοτήτων, προεκλογικά μετά από την προηγούμενη επαφή, τριβή και ζωντανό διάλογο για ικανό χρονικό διάστημα με τις κοινωνίες και τους φορείς τους, γύρω από τα τοπικά και τα ευρύτερα προβλήματα του Δήμου. Είναι η ώρα να πάμε στον κόσμο, να διαλεχθούμε με την κοινωνία, να ακούσουμε και να καταθέσουμε ιδέες, προτάσεις και θέσεις. Να ενθαρρύνουμε τους πολίτες και τους φορείς τους να μετάσχουν στην προεκλογική διαδικασία και στο διάλογο, όχι ως άβουλοι χειροκροτητές ή ως άμοιροι θεατές των εξελίξεων, αλλά ως συνδιαμορφωτές και συνδημιουργοί προγραμμάτων. Nα καταθέσουν προεκλογικά αυτοί οι ίδιοι τις ιδέες τους, τις προτάσεις τους, τα αιτήματά τους και γιατί όχι τον εθελοντισμό και την συμμετοχή τους. Αυτό θα οδηγήσει σε δραστηριοποίηση ικανών προσωπικοτήτων που με τις ως τώρα διαδικασίες επιλέγουν να απέχουν, σε ανανέωση του στελεχιακού δυναμικού που σήμερα ασχολείται με τα κοινά, σε ευρύτερες αλλά ικανές και διαχρονικές κοινωνικές συμμαχίες, στην ανάδειξη ιδεών και καινοτόμων προγραμμάτων, στη δημοκρατική εκλογή ικανών υποψηφίων και αρχηγών και εν τέλει σε πιο αποτελεσματική διοίκηση μετά τις εκλογές. Θεωρώ ότι ειδικά ο χώρος της κεντροαριστεράς έχει χρέος να ανοίξει και να περπατήσει ενωτικά αυτό το δρόμο, και πρέπει να το κάνει όσο ακόμη υπάρχει ικανός χρόνος. Οι προσωπικές διαφωνίες, πρέπει να ξεπεραστούν.\nΜε σεβασμό και κατανόηση στην αντίθετη άποψη.\nΑναρτήθηκε από KOYFALES στις 5:00 μ.μ.\nΑνώνυμος 12 Οκτωβρίου 2013 - 9:41 μ.μ.\nΜΕΓΑΛΕ ΚΑΙ ΤΕΡΑΣΤΙΕ ΛΟΥΚΑ.ΕΓΡΑΨΕΣ ΠΑΛΙ......\nΕΣΕΝΑ ΘΕΛΟΥΜΕ ΓΙΑ ΔΗΜΑΡΧΟ.....\nΤΟΣΗ ΓΝΩΣΗ ΝΑ ΠΑΕΙ ΧΑΜΕΝΗ.....\nΕΜΠΑΙΝΕ ΚΑΙ ΓΟΗΤΕΥΕ.....\nΕΝΑ ΕΙΝΑΙ ΤΟ ΣΥΝΘΥΜΑ\n'ΕΜΠΡΟΣ ΓΕΡΑ ΜΕ ΤΣΑΜΠΟΥΚΑ Ο ΣΥΡΙΖΑ ΜΕ ΤΟΝ ΛΟΥΚΑ"


Tragana-messinias: ΣΥΓΚΛΟΝΙΖΕΙ η ιστορία 12 χρονου αγοριού στα Χανιά !\nΣΥΓΚΛΟΝΙΖΕΙ η ιστορία 12 χρονου αγοριού στα Χανιά !\n12χρονος στα Χανιά τηλεφώνησε στο «Χαμόγελο του παιδιού» ζητώντας... βοήθεια για να μπει σε ίδρυμα!\nΜια απίστευτη ιστορία εκτυλίχτηκε το απόγευμα της Δευτέρας στα Χανιά αποκαλύπτοντας το δράμα που ζει ένα 12χρονο αγόρι, Αλβανικής καταγωγής, που επικοινώνησε με το "Χαμόγελο του παιδιού" ζητώντας βοήθεια για εκείνον και την 6χρονη αδελφή του.\nΤο ανήλικο παιδί που ξέφυγε από το σπίτι στο οποίο ζει με την οικογένειά του τηλεφώνησε στη γραμμή βοήθειας 1056 από καρτοτηλέφωνο, καταγγέλοντας ότι υφίσταται κακοποίηση από το οικογενεικό περιβάλλον και ζητώντας βοήθεια για να γλιτώσει από τον εφιάλτη.\nΣοκαρισμένοι οι κοινωνικοί λειτουργοί στο "Χαμόγελο του Παιδιού" άκουσαν την συγκλονιστική ιστορία του 12χρονου που μην αντέχοντας άλλο τη ζωή που ζούσε, ζητούσε να του βρουν ένα ίδρυμα.\nΆμεσα υπήρξε κινητοποίηση για τον εντοπισμό του 12χρονου από τις αστυνομικές αρχές που ειδοποιήθηκαν από το "Χαμόγελο του Παιδιού".\nΟι αστυνομικοί που έσπευσαν στο σημείο που τους είχε υποδείξει ο ανήλικος, παρέλαβαν τον 12χρονο και στη συνέχεια οδηγήθηκαν σε περιοχή των Χανίων όπου βρίσκοταν ο πατέρας με την 6χρονη αδελφή του.\nΟ πατέρας συνελήφθη για παράνομη είσοδο στη χώρα ενώ τα δύο παιδιά μεταφέρθηκαν στο Νοσοκομείο Χανίων για να εξεταστούν από γιατρούς.\nΓια το θέμα έχει ενημερωθεί και η Εισαγγελία Χανίων και αναμένονται εξελίξεις για την τύχη του 12χρονου αγοριού και της αδελφής του.\nmessinios messinios στις Τρίτη, Σεπτεμβρίου 25, 2012\nΕτικέτες ΚΟΙΝΩΝΙΑ, ΧΑΜΟΓΕΛΟ ΤΟΥ ΠΑΙΔΙΟΥ, ΧΑΝΙΑ


Πλάνο για «αθλητική» ΑΕΚ - 20/04 16:52 : aek365\nΠέμπτη 20 ΑΠΡ 2017 - 16:52 9 ΣΧΟΛΙΑ\nΟι πρώτες σκέψεις του κόουτς Μανωλόπουλου για την ομάδα της σεζόν 2017-18\nΌπως έχει τονιστεί ξανά, στην ΑΕΚ είναι προσηλωμένοι στην τρέχουσα σεζόν. Επίσης, τα επερχόμενα πλέι οφ αναμένεται να αποτελέσουν σημείο-«κλειδί» για τις επιλογές της διοίκησης και του τεχνικού τιμ της Βασίλισσας, γιατί άπαντες στο υπάρχον ρόστερ κρίνονται.\nΒεβαίως, η προεργασία για την ενίσχυση εν όψει της νέας αγωνιστικής περιόδου έχει ήδη αρχίσει και αυτό δεν είναι κρυφό. Όπως είναι λογικό, μάλιστα, η ομάδα της επόμενης σεζόν θα είναι προσαρμοσμένη στα «θέλω» του κόουτς Μανωλόπουλου. Σύμφωνα με πληροφορίες του aek365, λοιπόν, επιδίωξη του τεχνικού της ΑΕΚ είναι η δημιουργία μιας πιο «αθλητικής» ομάδας.\nΣυγκεκριμένα, οι πρώτες σκέψεις του αφορούν την επιλογή ενός αθλητικού παίκτη (καλογυμνασμένου, αλτικού, γεμάτου ενέργεια) σε κάθε θέση του ρόστερ, ούτως ώστε να υπάρχει η δυνατότητα να εξισορροπείται καλύτερα το ροτέισον της ομάδας.\nΓεγονός είναι πως τα χαρακτηριστικά των αθλητικών παικτών δεν άρεσαν ιδιαιτέρως στον Γιούρι Ζντοβτς, που προτιμούσε περισσότερο «εγκεφαλικό» παιχνίδι. Ωστόσο, ο διάδοχός του θέλει να δώσει στη δική του ΑΕΚ ένα πιο σύγχρονο μπασκετικό στιλ και με αυτόν τον γνώμονα αναμένεται να την «χτίσει».\ntaurus_21 - 20/4/2017 18:29\nΚάθε σύλλογος που θέλει να πηγαίνει μπροστά, πρέπει να κρατάει τους ποιοτικότερους και να αντικαθιστά τους υπόλοιπους. Κι από την ώρα που η Βασίλισσα στοχεύει σε αυτό και παράλληλα προωθεί νέα παιδιά, τα δεδομένα για την επόμενη ημέρα είναι ξεκάθαρα.\nΠαίκτες διαφοράς όπως ο Ούκιτς, ο Μαυροκεφαλίδης και ο Σάκοτα πρέπει να παραμείνουν στο ρόστερ και να έχουν ξεκάθαρο ρόλο την επόμενη σεζόν, ενώ ο Λαρεντζάκης με τον Ελόνου (πιθανώς και ο Ντίξον)... έχουν κι εκείνοι θέση στην ομάδα.\nΈτσι λοιπόν, αυτή η πεντάδα-εξάδα παικτών, μαζί με τα νέα παιδιά που θα προωθηθούν (Μωραΐτης, Άτιτς, Σκουλίδας, Τσαλμπούρης, Χατζηδάκης) και τις κατάλληλες προσθήκες, μπορεί να βελτιώσουν την εικόνα της ομάδας στο μέλλον.\nΣτον άσο, ο Ούκιτς εφόσον ανανεώσει -είναι επιθυμία όλων των πλευρών- θα αναλάβει ξανά το «κουπί» της οργάνωσης, μαζί με έναν καθαρό οργανωτή από πίσω. Ο Ιβάνοβιτς είναι σπουδαίο ταλέντο για τη χώρα του, αλλά θα πρέπει να είμαστε σίγουροι ότι είναι ο κατάλληλος για τη θέση.\nΣτο πέρασμά του στο πρώτο μισό του πρωταθλήματος, ο νεαρός έδειξε πολύ καλά στοιχεία στην οργάνωση και στην άμυνα, αλλά υστερούσε σημαντικά σε εκτέλεση και κατέβασμα της μπάλας. Ο ΜακΓκραθ βελτίωσε εν μέρει τα δύο τελευταία στοιχεία, αλλά η οργάνωση -μάλλον- χάλασε και η άμυνα πήγε περίπατο.\nΕκ του αποτελέσματος, φάνηκε πως δεν ήταν σωστή η απομάκρυνση του Ιβάνοβιτς και αντικατάστασή του από τον ΜακΓκραθ. Ίσως να μην χρειαζόταν να αποχωρήσει ο Μαυροβούνιος, ίσως να μην ήταν σωστή η επιλογή του Ιρλανδού για αντικαταστάτης...\nΣτη θέση «2», ο Λαρεντζάκης έχει σίγουρο ρόλο στην ομάδα, αφού αμυντικά βελτιώθηκε, μείωσε τα «χαζά» φάουλ και δούλεψε το μακρινό σουτ. Ακόμη όμως, έχει δρόμο και το ξέρει. Ο Ντίξον ο οποίος επιλέχθηκε για το επιθετικό του ταλέντο και πρώτη επιλογή στη συγκεκριμένη θέση, δεν δικαίωσε τις προσδοκίες μας.\nΣτα λεγόμενα μικρά ματς, ο Ντίξον ήταν πάντοτε «παρών», σκόραρε, μοίραζε ασίστ και έλεγχε το τέμπο του αγώνα. Στα δύσκολα όμως, ήταν εκνευριστικά απών. Στο μοναδικό «μεγάλο» παιχνίδι που διακρίθηκε, ήταν κόντρα στον ΠΑΟΚ στην Πυλαία, όταν έδωσε εξαιρετική παράσταση σύγχρονου σκόρερ.\nΕίναι ορατό πως του αρέσει να έχει ελευθερία κινήσεων και επιλογών στην επίθεση, κάτι που του παρείχε ο Ζντοβτς, αλλά καμιά φορά δεν λειτουργεί ευεργετικά για την ομάδα. Ο Μανωλόπουλος, όπως πολλοί παρατήρησαν, προσπάθησε να τον βάλει σε καλούπι, να τον κάνει περισσότερο ομαδικό, να τον μεταμορφώσει σε κλασικό κόμπο-γκαρντ.\nΗ απόφαση του κόουτς έχει τεράστιο ρίσκο λόγω του στυλ παιχνιδιού του Αμερικανού, αλλά θα είναι ενδιαφέρον να δούμε τον παίκτη και στα πλέι-οφ σε αυτόν τον καινούργιο ρόλο.\nΣτο «3», Βασιλειάδης, Μιλόσεβιτς και Νιούλεϊ δεν μπόρεσαν να κάνουν τη διαφορά και να δώσουν στην ομάδα αυτό που χρειάζεται, ο καθένας για διαφορετικούς λόγους...\nΟ «Βάσκος» μετά την εξαιρετική του εμφάνιση κόντρα στη Μπεσίκτας στο ΟΑΚΑ και τον τραυματισμό του στο ΣΕΦ, είναι η σκιά του εαυτού του. Κάκιστες επιλογές στην επίθεση, εκνευριστική αστοχία από τα 6,75, μηδαμινή ενέργεια στην άμυνα - παρά την προσπάθεια.\nΟ «Μίνια» έμεινε στην ομάδα το καλοκαίρι με σκοπό να εναλλάσσεται στη θέση «3» με τον Βασιλειάδη, αλλά το σχέδιο δεν πέτυχε. Ξεκάθαρα, ο Βόσνιος είναι άλλος παίκτης όταν παίζει πιο κοντά στη ρακέτα και αποδίδει πολύ καλύτερα. Τελείως λάθος η αξιοποίησή του από τον Ζντοβτς, εξαιρετικά άτυχος και ο ίδιος με τον τραυματισμό του.\nΟ Αυστραλός ήρθε ως δανεικός από τη χώρα του με μια λαμπρή καριέρα να τον ακολουθεί, αλλά εμφανίζεται βαρύς στις κινήσεις του και παρότι είχε έφεση στα τρίποντα και στη διείσδυση, τίποτε από αυτά δεν τον έχουν ξεχωρίσει.\nΣτις θέσεις των ψηλών, «4» και «5», δεν χρειάζονται διευκρινήσεις για τις κινήσεις που πρέπει να γίνουν. Σάκοτα και Μαυροκεφαλίδης θα μείνουν, όπως όλα δείχνουν, ενώ ο Ελόνου τον οποίο θεωρώ πολύτιμο για το ρόλο του και τα χρήματα που αξιώνει, θα κριθεί για τελευταία φορά στα πλέι-οφ.\nΌσον αφορά τη θέση «4», πάντοτε ο Σάκοτα ξεκινάει τη σεζόν ως δεύτερη επιλογή και καταλήγει να παίζει περισσότερο από τον καθένα. Εφέτος έκανε καταπληκτική χρονιά, έδωσε πάρα πολλές λύσεις και νομίζω πως τα αμυντικά του κενά υπερκαλύφθηκαν από την επιθετική του συνεισφορά.\nΟ Γουίλιαμς, ο εκλεκτός του Ζντοβτς, τους πρώτους μήνες ήταν ο ουσιαστικότερος παίκτης της Βασίλισσας, με εξαιρετική παρουσία σε άμυνα κι επίθεση, αλλά τον χειμώνα έπαθε τρομερό «μπλακ-άουτ» και η αντικατάστασή του ήταν επιτακτική.\nΟ Μιλόσεβιτς δεν βρήκε χώρο και χρόνο για να παίξει στην αγαπημένη του θέση και μάλλον στο τέλος της σεζόν θα αποχωρήσει. Είναι κρίμα για τον παίκτη γιατί δέθηκε με την ΑΕΚ και τους ανθρώπους της, αλλά είναι επαγγελματίας και γνωρίζει κι ο ίδιος την κατάσταση στην ομάδα.\nΣτο «5», ο Ελόνου μοιάζει όαση μπροστά στον Όουενς και τον Φόλκερ, που δεν κατάφεραν να προσφέρουν πολλά. Ο πρώτος μας συστήθηκε ως επιθετικό όπλο από το πρωτάθλημα της Ιταλίας, αλλά τόσο στην προετοιμασία όσο και στα φιλικά της Αθήνας και της Προύσας δεν έδειξε τίποτα. Πολύ σοφτ παίκτης, με μηδενικές βοήθειες στην άμυνα και «λίγος» στην επίθεση.\nΩς αντικαταστάτης του, ήρθε ο Φόλκερ, ο οποίος μας συστήθηκε ως αμυντικό όπλο από το πρωτάθλημα της Γαλλίας, αλλά κι εκείνος στο διάστημα που αγωνίστηκε, δεν δικαίωσε τις (όποιες) προσδοκίες υπήρχαν. Η επιλογή Ελόνου έγινε σε σωστό χρονικά σημείο και πλέον έχουμε έναν κανονικό σέντερ, με συμμετοχή σε όλες τις πλευρές του παρκέ.\nΈχει καλά πατήματα, είναι δυνατός κάτω από το καλάθι, βοηθάει στην άμυνα και βγάζει τρομερή ενέργεια, αλλά μακριά από το καλάθι οι αμυντικές του ικανότητες είναι ελάχιστες και βέβαια, το μεγαλύτερο ελάττωμά του είναι τα φάουλ που χρεώνεται.\nΟ Μαυροειδής εφέτος είναι αρκετά πεσμένος. Δεν θα πρέπει να ξεχνάμε το πρόβλημα στο γόνατο που τον ταλαιπωρεί και ενδέχεται να τον στείλει στο χειρουργείο, αλλά γενικά η εικόνα του δεν είναι η καλύτερη. Παρότι κάνει σωστές κινήσεις κάτω από το αντίπαλο καλάθι και «τρώει ξύλο», τα χαλάει όλα στην τελική προσπάθεια.\nΌλοι τον θέλαμε το καλοκαίρι, ήρθε λόγω της φυγής του Λουκά, κάποια στιγμή έφτασε να παίζει 30άλεπτα, αλλά πλέον με Μαυροκεφαλίδη και Ελόνου έχει τον σωστό ρόλο στο ρόστερ μας.\nΓια τον Λουκά, δεν χρειάζονται πολλά λόγια. Όταν είναι υγιής, είναι παίκτης διαφοράς. Ακόμη και στην κακή του ημέρα, θα πετύχει κάποιους πόντους, θα ταλαιπωρήσει τους αντιπάλους του, θα μαζέψει ριμπάουντ και θα κάνει παιχνίδι μέσα από την ρακέτα, κάτι για το οποίο διακρινόταν σε όλη του την καριέρα.\nΆφησα εκτός τους Μωραΐτη, Άτιτς, Σκουλίδα, Τσαλμπούρη και Χαριτόπουλο. Η πρώτη δυάδα δεν πήρε τις ευκαιρίες που έπρεπε, η δεύτερη δυάδα πήρε κάποιες αλλά όλοι θα θέλαμε καλύτερες εμφανίσεις, ενώ ο τελευταίος ήρθε για τελευταία λύση στους ψηλούς και όποτε χρειάστηκε, έδωσε το «παρών» είτε με φάουλ, είτε με πόντους, είτε καταστρέφοντας το παιχνίδι του αντιπάλου.\nΤέλος, για την επόμενη σεζόν, αν και είναι νωρίς για μια τέτοια συζήτηση, οι σκέψεις του Μανωλόπουλου είναι πάνω-κάτω ξεκάθαρες. Χρειάζονται παίκτες διαφοράς σε κάθε γραμμή και σαφώς περισσότερα γρήγορα κι αθλητικά κορμιά.\nΠίσω από τον Ούκιτς, αν τελικά ο προπονητής κρίνει ότι ο Ιβάνοβιτς δεν μπορεί να προσφέρει, θα χρειαστούμε έναν πολύ καλό οργανωτή, συν τις όποιες βοήθειες δίνει ο Ντίξον στον ρόλο που θα του έχει τεθεί.\nΜαζί με τον Μπάρλοου, ο Θανάσης Αντετοκούνμπο θα είναι καλή επιλογή για το πλάνο του Μανωλόπουλου, οι οποίοι θα δώσουν δύναμη, ταχύτητα και αθλητικότητα στο «3». Θα ήταν ιδανικό να βρει χώρο και ο Άτιτς, ο οποίος συνεισφέρει και σε όλες τις θέσεις των γκαρντ, ειδάλλως θα πρέπει να πάρει ευκαιρίες ο Σκουλίδας -τον πιστεύουν όλοι μέσα στην ομάδα- μαζί με τον Μωραΐτη στα γκαρντ.\nΣτους ψηλούς, ο Σάκοτα μαζί με ένα αθλητικό τεσσάρι, θα συνθέτουν δυνατό δίδυμο στο «4», ενώ ο Λουκάς (εφόσον παραμείνει, αλλιώς θα γίνει κίνηση για Βουγιούκα) μαζί με τον Ελόνου (εφόσον παραμείνει κι αυτός, αλλιώς ένα αθλητικό πεντάρι) θα εναλλάσσονται στο «5».\nΟ Τσαλμπούρης θα πάρει αρκετές ευκαιρίες, ενώ αβέβαιο κρίνεται το μέλλον των Μαυροειδή και Χαριτόπουλου. Ο πρώτος ίσως χρειαστεί χειρουργείο αλλά και υγιής δύσκολα θα παραμείνει ακόμη και ως δεύτερη επιλογή, ενώ ο δεύτερος δεν είναι παίκτης διαφοράς και είναι πιθανό να φύγει, αλλά για τον ρόλο του στην ομάδα, τα πήγε καλά.\nΠαίκτες υπάρχουν αρκετοί σε Ευρώπη και Αμερική, ο Μανωλόπουλος είναι εκείνος που θα αποφασίσει για τα στοιχεία των παικτών που θέλει και θα αναζητήσει αναλόγως. Πάντως, σε ταχύτητα και αθλητικότητα υστερούμε αρκετά, μακάρι να βρούμε τα σωστά κομμάτια του παζλ...\nzlatan21 - 21/4/2017 00:43\nΝομιζω ομως οτι πρωτα πρεπει να ξεκαθαρισει ποιος ειναι ο στοχος για του χρονου. θελουμε παλι μια τριτη θεση και καποιες νικες και οπου φτασουμε Ευρωπη?\nΘελουμε καποιο τιτλο?\nΠροσωπικα νομιζω οτι δεν πρεπει να περιοριζομαστε στον μικροκοσμο της Ελλαδας....\nΕφοσον ανοιξει η Ευρωλιγκα στις 18 ομαδες, τα 2 wild cards πρεπει να γινουν στοχος για το 2018-19\nΓια να σε υπολογισει ομως η ΟΥΛΕΜΠ, δεν μπορεις να εισαι ο 3ος στην Ελλαδα, πρεπει να εισαι και και στην Ευρωπη.\nΑρα για μενα, πρεπει η ΑΕΚ να βαλει στοχο τον ευρωπαικο τιτλο της διοργανωσης που θα συμμετεχει...\nΑν ισχυσει αυτο, προφανως τα πιτσιρικια ΔΕΝ εχουν θεση στην ομαδα, και ειναι καλυτερο να δοθουν δανεικοι, για να μην τους καψουμε.\nη χρονια του χρονου θα ειναι κομβικη, τοσο για την ψυχολογια των φιλαθλων οσο και για την ψυχολογια του Μακη.\nΤωρα, εκτος απο καποιους παικτες αθλητικους, καθε ομαδα θελει και παικτες με μπασκετικο IQ...\nο Ουκιτς ειναι τετοιος. Πρεπει να μεινει παση θυσια, η ομαδα θα χρειαζοταν και αλλους τετοιους.\nο Χαριτοπουλος ας πουμε, ας φυγει. Η ομαδα ομως θα εκανε καλα να κοιταζε περιπτωσεις τυπου Βασιλοπουλου, που εχει δειξει οτι εχει συνελθει απο τους τραυματισμους, και εχει κανει 2 πολλη καλες χρονιες... Σαν τριτη αλλαγη πισω απο αθλητικο 4αρι και Σακοτα θα ηταν πολυ καλος, ειναι πολυ καλυτερος αμυντικος απο τον Σακοτα κλπ κλπ γενικα θα προσφερε στην ομαδα.\nΓια τους αθλητικους παικτες συμφωνω οτι η ομαδα τους χρειαζεται, απο την αλλη μην κανουμε αμια χαζομαρα και αφησουμε τον Μιλος ας πουμε, και παορυμε κανα αμφιλεγομενο παλι... και παει ο Μιλος στον Αρη και μας καρφωνει...\nmarco_polo - 20/4/2017 21:26\nΠολύ καλά τα λες, διαφωνώ μόνο με τον Μιλόσεβιτς. Μέχρι να τραυματιστεί ήταν (και) φέτος πολύτιμο εργαλείο σε όποιον ρόλο και αν του δόθηκε. Δεν είναι το κλασσικό 3αρι όντως, σαφώς είναι περισσότερο 4αρι, αλλά νομίζω ότι πρέπει να κοιτάμε περισσότερο τη συνολική προσφορά και παρουσία ενός παίκτη και λιγότερο να βάζουμε τα πράγματα σε καλούπια. Είναι αδιαμφισβήτητα ψυχάρα. Σε πολλά ματς ήταν ο καλύτερος. Είχε τον τραυματισμό και μετά δεν μπόρεσε να επανέλθει. Δεν μπορεί να του... ρίξει κάποιος ευθύνες για αυτό. Δεν είμαι στο μυαλό του Μανωλόπουλου, εγώ πάντως θα τον κρατούσα χωρίς δεύτερη σκέψη. Και για τους Ντιξον-Ελονού παρότι όντως είχαν σκαμπανεβάσματα και κακές στιγμές δύσκολα θα τους έδιωχνα. Μην ξεχνάμε πόσο ταλαιπωρηθήκαμε και στις 2 αυτές θέσεις πριν από αυτούς. Κατά τη γνώμη μου θέλει πολύ προσοχή στις αλλαγές και όχι να τους διώχνουμε όλους κάθε καλοκαίρι και μετά να ψάχνουμε για την κατάλληλη χημεία μέσα στη σεζόν με τους νεοφερμένους και να ξαναλλάζουμε τους μισούς μέχρι να κατασταλλάξουμε. Δεν πρέπει να ξαναγίνει αυτό με τις αλλαγές μέσα στη σεζόν για τρίτη συνεχόμενη χρονιά, είναι απαράδεκτο.\nVasilis1924 - 20/4/2017 19:19\nΠολύ σωστά τα λες απλά να συμπληρώσω πως ο Ντίξον είχε κάνει καλή εμφάνιση σε δύσκολο παιχνίδι εναντίον του Άρη στο κύπελλο και όχι μόνο απέναντι στον ΠΑΟΚ.\nChrisil33 - 20/4/2017 18:56\nΜακαρι να ισχυει και να φυγουν ολοι οι παιχτες προηγουμενων δεκαετιων που μας φορτωσε ο Ζντοβτς..Το συγχρονο μπασκετ θελει αθλητικους παιχτες..δυναμη ταχυτητα...Πρεπει να φυγουν Οπωσδηποτε παιχτες τυπου Μαυροειδη Βασιλειαδη Ουκιτς Νιουλει Χαριτοπουλος κλπ και να μεινουν Ντιξον Ελονου Λουκας κλπ που μαζι με Μπαρλοου Θαναση και αλλες ποιοτικες προσθηκες θα ανεβασουν σκαλια την ομαδα..Προσωπικα θα ηθελα και κοουτς τον Πριφτη που ειναι και πολυ καλος και Αεκτζης..\nzlatan21 - 21/4/2017 00:30\nνα φυγει ο παικτης ποιοτητας και ηγετης Ουκιτς, και να μεινει ο Ντιξον, που πηρε ποιο παιχνιδι φετος?\nvagiul - 20/4/2017 23:03\nMitsosoriginal21 - 20/4/2017 21:47\n-Ελονου/αθλητικος σεντερ(jerai grant)\n-αθλητικο 4αρι(kenneth kadji ή kelvin martin)\n-3αρι αμερικανο σκορερ(shaquille mckissic)\n-Πλει μεικερ ξενο(kliff hammonds)\ncorfaek - 20/4/2017 19:18\nτελικά βλέπουμε πλέον μπάσκετ ή δέκαθλο; αθλητικός = άμπαλος κατά 60%-70%\nΧήνας σε παίκτες: Πού είναι η τιμή σας;


Ζημιές σε καλλιέργειες προκάλεσε χθες το απόγευμα η έντονη βροχόπτωση σε περιοχές του νομού Σερρών.\nΣύμφωνα με τον αγροτοσυνδικαλιστή Στέργιο Λίτο, οι τοπικές κοινότητες Κουμαριάς και Λιβαδοχωρίου, έχουν ήδη σοβαρά προβλήματα και ιδιαίτερα οι καλλιέργειες της τομάτας.\nΌπως αναφέρει το infonews24.gr, o κ. Λίτος κάλεσε όλους τους υποψήφιους βουλευτές που νοιάζονται για τον αγρότη, να πάρουν την κατάσταση στα χέρια τους και να παρέμβουν, προκειμένου να αποζημιωθούν οι αγρότες, ενώ ο ίδιος πρόσθεσε πως ήδη έχει ενημερωθεί σχετικά ο ΕΛΓΑ.\nΔείτε φωτοιγραφίες και βίντεο από το infonews24.gr:


Ο Shay Mitchell ανακοινώνει σχεδόν έτοιμη πρωτότυπη σειρά στο youtube\nΤο YouTube είναι προσωπικό για την τελευταία πρωτότυπη σειρά του, η οποία θα δει την ηθοποιό και vlogger Shay Mitchell να καταγράφει την εγκυμοσύνη της στην κάμερα.\nΗ Μίτσελ, που είναι πιο γνωστή ως Έμιλι Φιλντς στο Pretty Little Liars, έκτοτε πρωταγωνίστησε στο θρίλερ You του Hulu’s Dollface και στο Netflix, στο οποίο έπαιξε το Peach Salinger. Αυτή την εβδομάδα, πήγε στο YouTUbe για να αποκαλύψει ότι είναι έξι μηνών έγκυος με τον φίλο της, Matte Babel, και ότι θα τεκμηριώσει το ταξίδι της σε ένα νέο πρόγραμμα YouTube Original.\nΗ εβδομαδιαία σειρά της ιστοσελίδας θα κάνει πρεμιέρα την Τετάρτη 17 Ιουλίου, με επεισόδια να έρχονται στη συνέχεια κάθε δεύτερη εβδομάδα στο δικό της κανάλι στο YouTube. Σε αντίθεση με τις προηγούμενες σειρές του YouTube Original, η εκπομπή δεν θα είναι μέρος της συνδρομητικής υπηρεσίας YouTube Premium, με κάθε επεισόδιο να διατίθεται δωρεάν. Οι θαυμαστές θα μπορούν να την δουν να τρώει για δύο και να κυνηγά μη αλκοολούχο κρασί.\n«Οι γυναίκες περνούν πολλά κατά τη διάρκεια της εγκυμοσύνης. Είναι συναρπαστικό, δύσκολο, συναισθηματικό και εκπληκτικό ταυτόχρονα και ήθελα να μοιραστώ το ταξίδι μου με κάτι περισσότερο από μια φωτογραφία », είπε. ανέφερε σε δήλωσή του ανακοινώνοντας τη σειρά, η οποία θα διαρκέσει συνολικά για έξι επεισόδια.\n«Όλοι περιμένουν την κατάλληλη στιγμή για να κάνουν την ανακοίνωση και για μένα δεν ήταν μέχρι που δεν μπορούσα να το κρύψω άλλο και βαρέθηκα να φοράω υπερμεγέθη φούτερ», πρόσθεσε στο YouTube. «Είμαστε πολύ ενθουσιασμένοι και ανυπομονούμε να δημιουργήσουμε οικογένεια. Έμαθα τόσα πολλά για τον εαυτό μου και την πατρότητα τους τελευταίους 6 μήνες και αισθάνομαι ότι δεν έχω γρατσουνίσει καν την επιφάνεια! Θα είναι μια άγρια βόλτα !! »\nΗ παραγωγή σχεδόν του Ready θα εκτελεστεί από τους Mitchell και Babel, μαζί με τους Eli Holzman και Aaron Saidman για την Industrial Media’s Intellectual Property Corp. και την showrunner Tracy Wares.\nΔείτε το βίντεο που ανακοινώνει τη σειρά εδώ:


Η Flora Duffy χρυσή Ολυμπιονίκης στο Τρίαθλο - Runner Magazine\nΗ Flora Duffy χρυσή Ολυμπιονίκης στο Τρίαθλο\nΗ 34χρονη Duffy ήταν η μεγάλη νικήτρια στο Τρίαθλο των γυναικών σε μία μέρα με πολύ κακές καιρικές συνθήκες.\n27 Ιουλίου 2021 του Runner Magazine\nΤην έκπληξη έκανε η Flora Duffy από τις Βερμούδες και αναδείχθηκε χρυσή ολυμπιονίκης στο Τρίαθλο γυναικών!\nΕίδαμε χθες τη μεγάλη, αλλά και δύσκολη νίκη του Kristian Blummenfelt στους άνδρες. Νωρίς το πρωί της Τρίτης έγινε και ο τελικός του Τριάθλου στις γυναίκες, με την Flora Duffy να είναι η μεγάλη νικήτρια με 1:55:36.\nΜε αυτόν τον τρόπο η 34χρονη έγραψε ιστορία αφού έφερε το πρώτο χρυσό μετάλλιο στην ιστορία σε Ολυμπιακούς Αγώνες για τις Βερμούδες (είχαν ένα χάλκινο από το 1976)!\nΈτσι, η νησιωτική που βρίσκεται στο Βόρειο Ατλαντικό έγινε η μικρότερη σε πληθυσμό που κατακτά ένα χρυσό μετάλλιο στη μεγαλύτερη αθλητική διοργάνωση! Οι Βερμούδες έχουν κάτι παραπάνω από 63.000 κατοίκους.\nΠοια είναι η Duffy\nH 34χρονη Duffy είναι μία allaround τριαθλήτρια που συμμετέχει τόσο σε ολυμπιακό Τρίαθλο όσο και σε X-Terra και Cross Triathlon. Μάλιστα το 2016 κέρδισε τα παγκόσμια πρωταθλήματα και στις τρεις διαφορετικές διοργανώσεις, κάτι που είναι και η μοναδική που το έχει καταφέρει.\nΖει και προπονείται στις Βερμούδες, ενώ χρόνο περνά και στην περιοχή Boulder του Κολοράντο, όπου παλαιότερα είχε σπουδάσει.\nΤο βάθρο συμπλήρωσε η Βρετανίδα Georgia Taylor Brown σε 1:56:50, ενώ τρίτη ήταν η Katie Zaferes από τις ΗΠΑ.\nΤον αγώνα ολοκλήρωσαν συνολικά 34 αθλήτριες, ενώ μία εγκατέλειψε και 10 αποκλείστηκαν (στο ολυμπιακό Τρίαθλο αν ένας αθλητής “φάει” στροφή από τους πρωτοπόρους σταματά).\nΤα χάλασε ο καιρός\nΟ αγώνας έγινε κάτω από πολύ κακές καιρικές συνθήκες με πολύ αέρα και έντονη βροχή. Χαρακτηριστικό είναι πως έγιναν αρκετές πτώσεις στο σκέλος της ποδηλασίας.\nΜάλιστα, η εκκίνηση έγινε με καθυστέρηση 15 λεπτών καθώς οι διοργανωτές περίμεναν να κοπάσει κάπως η βροχή.\nΞεκινούν οι εγγραφές για τον μεγαλύτερο ημιμαραθώνιο της πρωτεύουσας


Βιολογικό Τσάι βουνού - ΒΙΟΡΑΜΑ - βιοΠοιότητα\nΒιολογικό τσάι του βουνού – ΒΙΟΡΑΜΑ\nΕιδικότερα, εργαστηριακές μελέτες για την ευεργετική επίδραση που έχει το τσάι του βουνού έχουν ήδη διεξαχθεί από τα Πανεπιστήμια Πατρών και Ιωαννίνων, ενώ το Πανεπιστήμιο Αθηνών σε μελέτη του υποστηρίζει ότι τα εκχυλίσματα του μπορούν να συνεισφέρουν προληπτικά στην οστεοπόρωση, καθώς προστατεύουν έναντι της απώλειας της οστικής πυκνότητας και ενισχύουν τη μηχανική αντοχή των οστών.\nΤο τσάι του βουνού είναι ένα από τα πιο αγαπητά και διαδεδομένα βότανα της ελληνικής υπαίθρου που καταναλώνεται εδώ και αιώνες.\nΕίναι παραδοσιακά το οικογενειακό γιατροσόφι σε περιπτώσεις κρυολογήματος. Προσφέρει προστασία στον οργανισμό και έχει πολλές βιταμίνες και εξίσου πολλές θεραπευτικές ιδιότητες.\nΕίναι από τα ελάχιστα βότανα, για τα οποία δεν έχουν παρατηρηθεί αντενδείξεις ή παρενέργειες.\n← Βιολογική Ρίγανη – ΒΙΟΡΑΜΑ\nΒιολογικό Θυμάρι – ΒΙΟΡΑΜΑ →


Ευθύμιος Λέκκας στον αέρα του Open: “Είστε απαράδεκτοι”\nby Τόνια Τζαφέρη 04-08-21 13:12\nΤόνια Τζαφέρη 04-08-21 13:12\nΕυθύμιος Λέκκας στον αέρα του Open: Αναμενόμενο είναι η επόμενη ημέρα να μοιάζει κάπως έτσι. Κανείς δεν αναλαμβάνει ευθύνες, το μπαλάκι πηγαίνει από τον έναν στον άλλο. Και οι κατηγορίες παίρνουν ‘’φωτιά’’, χωρίς να τιμωρείται απολύτως κανείς. Είναι πραγματικά τραγική η κατάσταση στην χώρα μας, πόσο μάλλον σε τέτοιες καταστροφές. Ευτυχώς τουλάχιστον δεν θρηνήσαμε ανθρώπινη ζωή. Καθώς κανείς δεν ξεχνά τα 102 θύματα πυρκαγιάς στο Μάτι.\nΤα ξεσπάσματα έχουν ξεκινήσει. Και την αρχή έκανε ο Ευθύμιος Λέκκας μέσω ζωντανής σύνδεσης, όπου μίλησε στην εκπομπή του Open ,”Ώρα Ελλάδος”. Αναφέρθηκε στις εξελίξεις που αφορούν στην πυρκαγιά στη Βαρμπόμπη, η οποία προκάλεσε τεράστιες καταστροφές.\nΩστόσο, πριν αναφερθεί στα όσα έγιναν, ο πρόεδρος του ΟΑΣΠ φανερά εκνευρισμένος τα “έβαλε” με τους παρουσιαστές. Καθώς ήταν σε αναμονή για περίπου μια ώρα. Τόνισε πως έχασε τρία τέταρτα ερευνητικού χρόνου περιμένοντας να μιλήσει στην εκπομπή.\n“Πριν μου κάνετε την ερώτηση, θέλω να σας πω ότι είστε απαράδεκτοι γιατί περιμένουμε εδώ και τρία τέταρτα. Έχασα τρία τέταρτα ερευνητικού χρόνου στην περιοχή. Και ήμουν υποχρεωμένος να ακούω τις ανοησίες των πολιτικών από το στούντιό σας.\nΉταν ανοησίες αυτά που άκουγα και με εξόργισαν. Αν η πολιτική νοοτροπία είναι αυτή που άκουσα, πραγματικά, μας αξίζουν αυτά τα χάλια. Δεν πρόκειται ποτέ οι πολιτικοί να αλλάξουν.\nΔεν μας σέβεστε, μαζί με τον ρεπόρτερ, δεν μας σέβεστε, τρία τέταρτα μέσα στον ήλιο και έχετε την άνεση των πολιτικών. Να παρουσιάζετε πολιτικούς μισή ώρα και να τους ακούμε μέσα στον ήλιο χάνοντας και ερευνητικό χρόνο. Και εγώ και οι συνεργάτες σας εδώ που είναι.”, δήλωσε έξαλλος.\nΕΥΘΥΜΗΣ ΛΕΚΚΑΣΕΥΘΥΜΙΟΣ ΛΕΚΚΑΣ ΣΤΟΝ ΑΕΡΑ ΤΟΥ OPENΠΥΡΚΑΓΙΕΣΦΩΤΙΑΦΩΤΙΑ ΣΤΗ ΒΑΡΥΜΠΟΜΠΗ\n«Όσοι ευερέθιστοι χαλιούνται…»: Άγριο ξέσπασμα με οργισμένες αναρτήσεις από το Σάββα Πούμπουρα


ΚΟΛΛΙΑΣ ΓΙΩΡΓΟΣ "ΥΠΟΘΕΣΗ ΧΩΜΑΤΕΡΗΣ": ΕΝΑΣ ΔΙΑΛΟΓΟΣ\nΑγαπητέ Κύριε Κούκη,\nΒλέπω και ξαναβλέπω εδώ στην Αγγλία το DVD της προεκλογική σας ομιλίας, αυτό που το έγραψα εγώ ο ίδιος στη προεκλογική σας περίοδο εν έτη 2006, τότε που χτυπιόσασταν και βροντοφωνάζατε ότι αν θα γίνει ο ΧΥΤΑ, πρώτα θα περάσουν πάνω από το πτώμα σας.\nΣας υπενθυμίζω τα λόγια σας που λέγατε εσείς ο ίδιος προεκλογικά, τότε που προσπαθούσε ο ένας υποψήφιος Πρόεδρος πώς θα φανεί ανώτερος από τον άλλον υποψήφιο Πρόεδρο. Και εμείς, ο απλός κόσμος να προσπαθούμε να επιλέξουμε αυτόν που θα σταθεί υπεύθυνος των περιστάσεων σε ένα τόσο σοβαρό θέμα.\nΔυστυχώς όπως λένε και στο χωρίο μου, «τα βρίσκουν και τα κάνουν».\nΣας ρωτώ δημόσια και σαν κάτοικος του Γραμματικού οφείλετε να μου απαντήσετε με στοιχεία.\nΓνωρίζοντας τη σοβαρότητα του θέματος, έχετε ξεκινήσει από το 2007 την Κομποστοποίηση ?\nΑν ΝΑΙ, σε τι στάδιο βρίσκεται ?? Αν ΟΧΙ, γιατί τόση καθυστέρηση ??\nΠοιο είναι το Business Plan της ανακύκλωσης όσο αφορά τον υπάρχον ΧΑΔΑ του Γραμματικού στη θέση Γκράβες, με αντικειμενικό σκοπό την οριστική παύση λειτουργίας του ?????????\nΕιλικρινά θα ήθελα να μου κοινοποιήσετε αυτό το σχέδιο που προφανώς το ξεκινήσατε λίγους μήνες μετά την ανάληψη της Προεδρίας της Κοινότητας Γραμματικού, έτσι δεν είναι ???\n«Το να λέμε ότι κάνουμε ανακύκλωση χωρίς αποτελέσματα ισχυροποιούμε έτσι τα επιχειρήματα των κυκλωμάτων που θέλουν να λειτουργούν μεγάλες ΟΕΔΑ και εργοστάσια.»\nΕπομένως, αγαπητέ κύριε Κούκη. Πόσοι τόνοι Ηλεκτρικών και Ηλεκτρονικών συσκευών ανακυκλώθηκαν το έτος 2007 ?? Το έτος 2008 ?? Το έτος 2009 ???\nΠόσοι τόνοι απορριμμάτων εναποθέτονται κάθε χρόνο στο ΧΑΔΑ του Γραμματικού ????\nΠόσοι το 2006 όταν εσείς δεν ήσασταν Πρόεδρος και πόσοι τόνοι το 2007 όταν ήσασταν Πρόεδρος ??\nΠόσοι τόνοι το 2008 και πόσοι τόνοι πρόκειται να εναποτεθούν το 2011 ???? Σύμφωνα με τα πλάνα σας, πότε και ποία χρονική περίοδο θα πάψει να λειτουργεί ο ΧΑΔΑ του Γραμματικού?\nΑυτά δεν γίνονται από τη μια μέρα στην άλλη και φυσικά γίνονται κάτω από οργανωμένες προσπάθειες των πολιτών υπό τις καθοδηγήσεις ενός ηγέτη.\nΜε Επίγνωση της Τιμής\nΟ Αρβανίτης και Πατριώτης\nΑγαπητέ Κε Γκίκα\nΗ ανακύκλωση στο Γραμματικό έχει εφαρμοστεί από το Απρίλιο του 2007, τέσσερης μήνες μετά την ανάλυψη της Προεδρίας από εμένα.\nΗ ανακύκλωση Ηλεκτρικών- Ηλεκτρονικών συσκευών έχει εκτελεστεί από τον Οκτώβριο του 2007. Μόνο εσύ δεν το ξέρεις; Δε θέλω να μιλήσω για σκοπιμότητα αλλά καλό είναι να κάνουμε κριτική έχοντας επίγνωση των θεμάτων γιατί διαφορετικά τα αποτελέσματα της κακόβουλης κριτικής αποστασιοποιούν κάποιους αγωνιστές π.χ Γιώργος Κόλλιας.\nΟ Πρόεδρος της Κοινότητας Γραμματικού\nΑνάρτηση από: Unknown στις 3:34 π.μ.\nΔΙΑΧΕΙΡΙΣΗ ΑΠΟΡΡΙΜΜΑΤΩΝ: ΜΙΣΕΣ ΑΛΗΘΕΙΕΣ\nΑΠΟΡΡΙΜΜΑΤΑ: ΜΟΝΟ Ο ΒΟΡΙΔΗΣ...\nΗΜΕΡΙΔΑ ΓΙΑ ΤΗΝ ΔΙΑΧΕΙΡΙΣΗ ΤΩΝ ΑΠΟΡΡΙΜΜΑΤΩΝ


Τρία σενάρια για τον Τσίπρα – Real Politics\nΤην Δευτέρα το βράδυ, ο κεντρικός ήρωας του έπους της Τσακαλωτιάδας έδωσε συνέντευξη στον τηλεοπτικό σταθμό ΑΝΤ1 και τον Νίκο Χατζηνικολάου (εδώ το βίντεο).\nΕκεί μας μετέδωσε μια εικόνα της διαπραγμάτευσης, ιδανική.\nΤο Δ.Ν.Τ. φταίει για όλα, η κυβέρνηση διαπραγματεύεται το αφορολόγητο και άλλα μέτρα, ορισμένα από τα οποία «είναι καλά» κ.ο.κ.\nΑπέφυγε έντεχνα ν’ απαντήσει καθαρά σε οποιαδήποτε ερώτηση αφορούσε ένα συγκεκριμένο χρονικό διάστημα ολοκλήρωσης της αξιολόγησης ή το συνολικό ύψος των μέτρων. Μας ενημέρωσε δε πως, πολύ καλά κάνει ο πρωθυπουργός και διακηρύσσει δημόσια ότι δεν θα δεχθεί «ούτε ένα ευρώ μέτρα», διότι διαφορετικά «οι άλλοι» θα ζήταγαν περισσότερα!\nΔηλαδή μας είπε ότι, ο άνθρωπος τον οποίο οι πολίτες εξέλεξαν για να τους κυβερνά, πράττει πολύ σωστά λέγοντας ψέματα δημοσίως και προς όλους. Επειδή διαφορετικά, «οι κακοί» θα ζητούσαν παραπάνω μέτρα!\nΛες και το συνολικό ύψος των μέτρων, θα καθορισθεί από το πόσο μπόσικους θα πετύχει τους «διαπραγματευτές» η Τρόικα. Και όχι από τα δημοσιονομικά μεγέθη και αποτελέσματα! Αυτήν την εξήγηση έδωσε ένας εκλεγμένος υπουργός Οικονομικών Ευρωπαϊκής χώρας, διδάκτορας Οικονομικών του Πανεπιστημίου της Οξφόρδης και καθηγητής Οικονομικών στο μεγαλύτερο πανεπιστήμιο της χώρας!\nΤι να πει κανείς; Τι να επισημάνει ή να καταδικάσει πρώτο; Την εμφανή μανία καταδιώξεως; Την παντελή ανυπαρξία οποιαδήποτε λογικής σχέσης με τους αριθμούς που κρίνουν την τύχη της χώρας; Την έλλειψη στοιχειώδους αντίληψης των υποχρεώσεων ενός εκλεγμένου πρωθυπουργού προς τους πολίτες; Την πλήρη απουσία αντίληψης του τρόπου με τον οποίο διεξάγεται μία διαπραγμάτευση; Το ότι ο κύριος Τσακαλώτος είχε κάποτε (και πιθανόν να έχει και πάλι, κάποια στιγμή στο μέλλον) την ευθύνη διδασκαλίας νέων ανθρώπων; Τι; Τι; ΤΙ;\nΦυσικά, το ίδιο τροπάριο συνέχισε την επομένη ημέρα, ο κυβερνητικός εκπρόσωπος. «Δεν θα φέρουμε ούτε ευρώ επιπλέον λιτότητα» δήλωσε στο briefing των πολιτικών συντακτών. Την ώρα που, το προηγούμενο μόλις βράδυ, ο επικεφαλής του οικονομικού επιτελείου της κυβέρνησης είχε παραδεχτεί ότι πρόκειται για (έστω, διαπραγματευτικό) ψέμα, στην τηλεόραση και σε prime time ώρα μετάδοσης!\nΔηλαδή, ενώ το ψέμα δεν έχει πλέον χρησιμότητα, αφού αποκαλύφθηκε δημόσια, λέγεται όπως και να έχει, από τον επίσημο εκπρόσωπο της κυβέρνησης, άσχετα από τα πραγματικά γεγονότα! Και ενώ οι πάντες, στις Βρυξέλλες και την Ουάσιγκτον, ξεκαθαρίζουν ότι δεν έχει οριστεί ημερομηνία επιστροφής της Τρόικα στην Αθήνα. Ειλικρινά, περιστατικό τόσο εκτός πλαισίου λογικής, δεν μπορώ να θυμηθώ να έχω συναντήσει ξανά, στα περισσότερα από 35 χρόνια που διαθέτω μία σχετική αντίληψη του περιβάλλοντος…\nΤο πράγμα είναι ολοφάνερο. Ζούμε ξανά, το πρώτο επτάμηνο του 2015. Πιθανότατα, υπό διαφορετικές συνθήκες και με την κυβέρνηση να έχει διαφορετικούς στόχους, απ’ ό,τι τότε. Διότι, π.χ. τώρα διαθέτει σημαντικά μεγαλύτερη ρευστότητα. Και έχει την προηγούμενη εμπειρία της «αξιοπρεπούς διαπραγμάτευσης», ώστε να μην έχει πλέον αυταπάτες…\nΤο ζητούμενο λοιπόν είναι, η κατεύθυνση στην οποία οδεύουν ή καθοδηγούνται τα πράγματα. Υπάρχει κάποιο σχέδιο; Εάν ναι, ποιο είναι αυτό; Ή μήπως, απλά, η κατάσταση έχει αφεθεί στην τύχη;\nΗ απάντηση σε αυτά τα ερωτήματα, δεν είναι απλή. Ο κύριος Τσίπρας βρίσκεται εγκλωβισμένος ανάμεσα σε διάφορες ομάδες-φράξιες του κόμματός του, οι οποίες έχουν διαφορετικούς στόχους και επιδιώξεις, η κάθε μία. Οι διαφορές και η ομαδοποίηση, έγιναν εμφανέστερα κατά την διάρκεια της συνεδρίασης της Κεντρικής Επιτροπής, το προηγούμενο Σαββατοκύριακο.\nΕκτός όμως από τον χειρισμό των εσωκομματικών αντιθέσεων και περιπλοκών, ο Αλέξης Τσίπρας, όντας σωστός Έλληνας «αριστερός», έχει σαν πρώτη προτεραιότητα την φροντίδα του πολιτικού του μέλλοντος. Είναι μόλις σαράντα δύο χρονών και άλλο επάγγελμα εκτός από αυτό του πολιτικού, δεν έχει εξασκήσει ουσιαστικά.\nΣε τόσο μπλεγμένες καταστάσεις, με τόσες αντιθέσεις και αντιφάσεις στις επιδιώξεις προσώπων και ομάδων, είναι απίθανο (αν όχι αδύνατο) να υπάρξει εφαρμόσιμο σχέδιο. Τα απρόοπτα, οι παρεμβάσεις και οι συγκρούσεις που συμβαίνουν, το καθιστούν εξωπραγματική πιθανότητα.\nΤο γεγονός αυτό όμως, δεν σημαίνει απαραίτητα ότι «το καράβι πλέει στο άγνωστο με βάρκα την ελπίδα». Η πιθανότερη εκδοχή είναι η ύπαρξη ορισμένων βασικών σεναρίων, τα οποία συνοδεύονται το καθένα από τις απαραίτητες βαριάντες του (σκακιστικός όρος ο οποίος σημαίνει τις διαφορετικές παραλλαγές που δημιουργούνται στην διάρκεια μιας παρτίδας). Κατά καιρούς και αναλόγως την επικαιρότητα της ημέρας ή της εβδομάδας ή της συγκεκριμένης περιόδου τέλος πάντων, τα σενάρια και οι εναλλακτικές εκδόσεις τους, αλλάζουν. Με μοναδικό γνώμονα το κομματικό και προσωπικό συμφέρον την δεδομένη στιγμή. Μιλάμε για υπεύθυνη διακυβέρνηση, όχι αστεία…\nΠοια είναι όμως, πιθανόν, αυτά τα σενάρια; Η λογική και οι πληροφορίες, μιλούν για δύο κύρια, δύο βασικά σενάρια.\nΤο πρώτο θέλει άμεση υπογραφή της συμφωνίας, με το μικρότερο δυνατόν κόστος και διατήρηση της καρέκλας και της εξουσίας, για όσο χρόνο είναι ανθρωπίνως δυνατόν, στο παρόν περιβάλλον απέχθειας προς την κυβέρνηση. Προφανώς είναι αυτό που έχει τις περισσότερες προτιμήσεις, στους κόλπους του ΣΥ.ΡΙΖ.Α. Δυστυχώς ή ευτυχώς όμως, οι ιδεοληψίες, ο αμοραλισμός και η αριστεροσύνη κάποιων βουλευτών, δεν επιτρέπουν αισιοδοξία για τους οπαδούς του συγκεκριμένου σεναρίου. Εκτός και υπάρχει κανείς που πιστεύει ότι ο Αλέξης Τσίπρας, θα ήταν σίγουρος ότι τα μέτρα ψηφίζονται, αλλά θα καθυστερούσε για να εμφανιστεί «σκληρός διαπραγματευτής». Πολλά είναι αυτό το παιδί, αλλά τόσο χαζός, δεν είναι…\nΟ δεύτερος πιθανός σχεδιασμός του Μαξίμου για τις εξελίξεις, προβλέπει την συνεχή παράταση της «διαπραγμάτευσης», μέχρι την εξάντληση είτε των κυβερνητικών αντοχών (η λαϊκή δυσαρέσκεια για την κυβέρνηση ήδη βρίσκεται ψηλά και η ημέρα που θα υπάρξουν ξεσπάσματα, δεν είναι τόσο μακριά, όσο νομίζουν οι περισσότεροι), είτε των χρηματικών διαθεσίμων. Τα οποία, όχι τυχαία, βρίσκονται σε αρκετά υψηλά επίπεδα (€8,3 δισ. και μπορούν ν’ αυξηθούν).\nΑυτή η εκδοχή μοιάζει να έχει αρκετούς (εσωκομματικούς) οπαδούς, ώστε να είναι η πλέον υλοποιήσιμη. Έχει μάλιστα το (κατά ΣΥ.ΡΙΖ.Α.) «πλεονέκτημα» ότι θα αφήσει την χώρα σε όσο δυνατόν χειρότερη κατάσταση, στην επόμενη κυβέρνηση. Κάνοντας έτσι, ευκολότερη και συντομότερη, την πιθανότητα επιστροφής στην εξουσία. Ή αυτό μπορεί να πιστεύουν, οι οπαδοί της. Πάντως, καθώς δεν απαιτεί την «σύγκρουση» με την κάλπη του Κοινοβουλίου, μοιάζει να είναι η επικρατέστερη και αυτή η οποία ήδη ακολουθείται…\nΚάποιες φήμες, θέλουν να υπάρχει και ένα τρίτο σενάριο. Το οποίο περιλαμβάνει ακόμη πιο διχαστικές τακτικές, αντισυνταγματικά δημοψηφίσματα, εγκαθιδρύσεις καθεστώτων και πολλά άλλα, όμορφα και γραφικά. Δεν υπάρχουν όμως ενδείξεις ότι ακολουθείται, μέχρι στιγμής. Σαφώς, μπορεί ν΄ αρχίσει να εφαρμόζεται από αύριο. Ή να έχει αρχίσει να εφαρμόζεται, σε ήπια μορφή αρχικά, ώστε να μην γίνει αντιληπτό. Είναι δύσκολο, όμως. Διότι υπήρξαν οι ευκαιρίες (κάποιες ίσως και να δημιουργήθηκαν επί τούτου, μάλιστα) και αφέθηκαν να περάσουν ανεκμετάλλευτες. Εν πάση περιπτώσει, με το συγκεκριμένο σενάριο θ’ ασχοληθούμε, εάν και εφόσον υπάρξουν σαφέστερες ενδείξεις, για υλοποίησή του…\nΣ.Σ. Μιας και περί σεναρίων ο λόγος, ακούω, διαβάζω και βλέπω διάφορα περί εξόδου από το ευρώ και επιστροφής στην δραχμή. Και μου δημιουργείται μια απορία.\nΗ αποχώρηση μιας χώρας από το κοινό νόμισμα και η μετάβαση σε εθνικό, είναι μία εξαιρετικά πολύπλοκη και δύσκολη διαδικασία. Πρόκειται για ένα από τα δυσκολότερα εγχειρήματα που μπορεί ν’ αναλάβει προς υλοποίηση, άνθρωπος. Για τους κατοίκους της χώρας η οποία θα είναι τόσο ηλίθια να το αποτολμήσει, το σημαντικότερο ποτέ, ΣΙΓΟΥΡΑ. Η ίδια της η ύπαρξη θα εξαρτάται από την επιτυχία ή την αποτυχία. Ποιος θ’ αναλάβει να διαχειριστεί αυτή την υλοποίηση, παλικάρια μου; Ο Αλέκσης και η παρέα του; Έχοντας τις εκπληκτικές επιτυχίες των δύο τελευταίων χρόνων στο ενεργητικό τους, σαν εχέγγυο; Ή μήπως, εσείς;\nΑλαβάνος: «Το μόνο που δεν είπε ο Στουρνάρας, είναι ότι με εθνικό νόμισμα όλοι οι Ελληνες θα έχουμε σύφιλη»


Υπάρχει ζωή μετά τη …γέννηση; | Πεμπτουσία\nΥπάρχει ζωή μετά τη …γέννηση;\nΈνας πολύ όμορφος και πετυχημένος, κατά τη γνώμη μου, παραλληλισμός είναι αυτός της ζωής πριν τη γέννα, με την ζωή πριν το βιολογικό θάνατο. Είναι άγνωστου συντάκτη, προερχόμενο από τη Γερμανία, και φέρει τον ευρηματικό τίτλο: «Υπάρχει Ζωή μετά τη Γέννηση;»\nΟ μικρός σκεπτικιστής έχει εκνευριστεί: «Αυτό είναι αρκετά ανόητο. Δεν υπάρχει ζωή μετά τη γέννηση. Πως θα έμοιαζε μια τέτοια ζωή, ούτως ή άλλως;»\nΟ μικρός πιστός, όμως, υποστηρίζει: «Δε γνωρίζω. Αλλά σίγουρα θα έχει πολύ περισσότερο φως από εδώ. Και ίσως να στεκόμαστε στα πόδια μας και να τρώμε με το στόμα μας!»\nΤο γεμάτο αμφιβολίες έμβρυο ξεσπάει: «Ένα μάτσο ανοησίες! Δεν υπάρχει τέτοιο πράγμα όπως το περπάτημα. Και φαγητό με το στόμα είναι πραγματικά μια εντελώς γελοία ιδέα -έχουμε τον ομφάλιο λώρο, που μας τροφοδοτεί αρκετά καλά, ήδη! Αυτό από μόνο του μας δείχνει ότι η ζωή μετά τη γέννηση είναι αδύνατη: ο ομφάλιος λώρος είναι πολύ κοντός!»\nΟ μικρός πιστός δεν το αφήνει έτσι: «Το παραδέχομαι ότι δεν γνωρίζω πώς ακριβώς είναι η ζωή μετά τη γέννηση… αλλά σε κάθε περίπτωση εμείς θα δούμε τελικά τη μητέρα μας και αυτή θα μας φροντίσει.»\nΟ μικρός σκεπτικιστής δεν είναι δυνατόν τώρα να συγκρατηθεί: «Αυτό φτάνει πραγματικά το αποκορύφωμα της ανοησίας. Και για κανένα λόγο δεν μπορώ να δω πουθενά τη μητέρα σου. Ούτε ένα κομμάτι της -είναι αρκετά προφανές- διότι απλά δεν υπάρχει!»\nΣχολιάζοντας την παραπάνω αλληγορία, θα ήθελα να πω ότι, πραγματικά, γεννητούρια είναι ο σωματικός θάνατος για τους χριστιανούς, γι αυτό και ο άγιος Ιγνάτιος ο θεοφόρος, όταν πλησίαζε στη Ρώμη για να κατασπαραχθεί από τα θηρία, έλεγε: «ο τοκετός μοι επίκειται«, δηλαδή, «πλησιάζει η γέννα μου«! Θάνατος για το πρόσκαιρο, γέννα για το αιώνιο. Θάνατος για το φθαρτό, γέννα για το άφθαρτο…


Τα αυτόνομα οχήματα της Google στο δρόμο | Pestaola\nΤα αυτόνομα οχήματα της Google στο δρόμο\nby Nikos Kaimakamis • On 29-06-2015 • AT 2:50 pm • ΚΑΝΕΝΑ ΣΧΟΛΙΟ\nΤα αυτόνομα οχήματα της Google βγαίνουν στους δρόμους του Mountain View, στην Καλιφόρνια, με σκοπό να δείξουν τις ικανότητές τους σε πραγματικές συνθήκες.\nΚάθε αυτόνομα κινούμενο όχημα της Google θα έχει πολλές παραμέτρους ασφαλείας, όπως είναι για παράδειγμα ο οδηγός που θα κληθεί να αναλάβει δράση σε περίπτωση που κάτι πάει στραβά στην αυτόματη λειτουργία. Η μέγιστη ταχύτητα κίνησης των οχημάτων της Google είναι τα 40 Κm/h. Τα οχήματα είναι εφοδιασμένα με αποσπώμενο τιμόνι, πεντάλ για το γκάζι και το φρένο, με σκοπό να μπορούν να οδηγηθούν όπως ένα αυτοκίνητο με αυτόματο κιβώτιο, εάν είναι αναγκαίο.\nΟι αισθητήρες του αυτόνομου οχήματος της Google είναι ικανοί να εντοπίζουν ακόμα και μικρά αντικείμενα, όπως είναι ένα μικρό πουλί, ή μία τσάντα σε μεγάλη απόσταση. Η Google επιθυμεί να θέσει σε πραγματική μαζική παραγωγή και κυκλοφορία τα αυτόνομα οχήματά της μέχρι και το 2020. Σύμφωνα με το Mashable, η Google βρίσκεται σε συζητήσεις για συνεργασία με άλλες εταιρείες όπως είναι οι Ford, Toyota και Volkswagen.\nΤο μεγάλο πρόβλημα για την εμφάνιση των αυτόνομα κινούμενων οχημάτων στο δρόμο σε μαζική παραγωγή είναι το κόστος, αφού αυτήν την στιγμή οι αισθητήρες ενός τέτοιου οχήματος κοστίζουν πολλές χιλιάδες δολάρια, καθιστώντας την παραγωγή του απαγορευτική.


Η εξήγηση για τις ραβδώσεις που έχουν τα κέρματα στο πλάι\nΑρχική σελίδαΟικονομίαΗ εξήγηση για τις ραβδώσεις που έχουν τα κέρματα στο πλάι\nΘα έχετε παρατηρήσει πως τα κέρματα έχουν στο πλάι γραμμές, ωστόσο γνωρίζετε τον λόγο που βρίσκονται εκεί;\nΥπάρχουν πολλές μικρές λεπτομέρειες στην καθημερινότητά μας, για τις οποίες δεν δίνουμε σημασία, τις προσπερνάμε και δεν αναρωτιόμαστε ποτέ γι αυτές, απλά συνηθίζουμε στην ιδέα και στο να υπάρχουν στη ζωή μας. Όπως; Οι ραβδώσεις που έχουν τα κέρματα στο πλάι. Οι διάφορες γραμμές, πιο πυκνές σε άλλα νομίσματα, πιο μεγάλες σε άλλα.\nΜπορεί να μην έχουμε αναρωτηθεί ποτέ ή ακόμα κι αν το κάναμε να μην εντρυφήσαμε περισσότερο για να φτάσουμε στην απάντηση, ωστόσο έχουν λόγο που υπάρχουν εκεί και δεν μπήκαν έτσι για τη διακόσμηση.\nΗ απάντηση αυτή «κρύβεται»- σύμφωνα με το Insider- πίσω στο 1792 και στον νόμο περί νομισμάτων που δημιούργησε το νομισματοκοπείο των ΗΠΑ, καθώς αρκετά νομίσματα είχαν κατασκευαστεί από χρυσό και ασήμι.\nΑναμφισβήτητα, πολύτιμα μέταλλα, τα οποία δελέασαν τους διάφορους εγκληματίες στο να στήσουν μια διαφορετική «επιχείρηση» και να φαίνονται παράλληλα «καθαροί». Αυτοί λοιπόν, μπορούσαν να βγάλουν επιπλέον κέρδος μέσω μια διαδικασίας την οποία, σύμφωνα με το Mental Floss, την ονόμαζαν «κοπή νομισμάτων».\nΜέσω αυτής λοιπόν, έξυναν τα νομίσματα στις άκρες τους και μάζευαν τα ρινίσματα τα οποία στη συνέχεια τα πουλούσαν σε άλλους εγκληματίες, οι οποίοι με τη σειρά τους έφτιαχναν νέα νομίσματα.\nΌταν έγιναν αντιληπτοί, οι αρχές αποφάσισαν να δημιουργούν ραβδώσεις ώστε να είναι ευδιάκριτο αν κάποιος τα είχε ξύσει ή είχε επιχειρήσει να τα ξύσει. Σύμφωνα με το Insider αυτή η τεχνική, δυσκόλεψε και την παραχάραξη των νομισμάτων.


Η Ελλάδα στο σινεμά: Τιτάνια ή Εθνικόν (Καρδίτσα)\nΤιτάνια ή Εθνικόν (Καρδίτσα)\nΠηγή φωτο Γιώργος Παπακώστας από\nΠηγή Facebook/Σπύρος Στώικος\nΠηγή Facebook/Antonis Nikolaou\nΠηγή Facebook/Lakis Papakon\nΑπόσπασμα από 2lyk-kardits.kar.sch.gr\nΟ κινηματογράφος στο καφενείο Εθνικόν.\nΣτο καφενείο Εθνικόν που βρισκόταν στην κεντρική πλατεία λειτουργούσαν δύο κινηματογράφοι,\nστο διάστημα 1934 1935 ο κινηματογράφος Τιτάνια υπό την διεύθυνση του Αξαρλή και το διάστημα 1936-1938 ο κινηματογράφος Τιτάνια υπό την διεύθυνση του μακροβιότερου κινηματογραφιστή της Καρδίτσας, Γιάννη Βλάχου.\nΤο καφενείο λεγόταν Νέον Κέντρο και το 1930 μετανομάσθηκε σε Εθνικόν, βρισκόταν στην ανατολική πλευρά της κεντρικής πλατείας, ο ακριβής χρόνος ίδρυσης δεν είναι γνωστός. Το καφενείο συγκέντρωνε εκλεκτή πελατεία γι’ αυτό και οι εκάστοτε επιχειρηματίες φρόντιζαν να διατηρούν ωραία και ποιοτικά έπιπλα και σύγχρονα μέσα διασκέδασης. Ως αίθουσα θεάτρου λειτουργούσε τουλάχιστον από το 1912, και ως περιοδικώς κινηματογράφος\nτουλάχιστον από το 1920 ενώ στις 1 Δεκεμβρίου του 1934 άρχισε να λειτουργεί στο Εθνικόν, για πρώτη φορά στη Καρδίτσα ο ομιλών κινηματογράφος. Οι προβολές του ομιλούντοςκινηματογράφου κράτησαν για μερικά χρόνια ώσπου το 1938 ο Γιάννης Βλάχος μεταστέγασε έπειτα από δύο περίπου χρόνια τον κινηματογράφο Τιτάνια από το καφενείο Εθνικόν σε κτήριο επί της οδού Λαρίσης και οι προβολές στο καφενείο σταμάτησαν.\nΟ κινηματογράφος Τιτάνια (1938 - 1942).\nΌπως προαναφέρθηκε ο κινηματογράφος Τιτάνια αρχικά στεγαζόταν στο καφενείο Εθνικόν. Από της\n13 Νοεμβρίου του 1938 όμως αρχίζει η δεύτερη και μακροβιότερη περίοδος της Τιτάνιας. Ο κινηματογράφος μεταφέρεται από το Εθνικόν σε κεντρικό κτίριο επί των οδών Λαρίσης και Σμύρνη υπό την διεύθυνση του Γ.Βλάχου και θα λειτουργήσει για πολλές δεκαετίες ακόμη. Στον ίδιο χώροβρισκόταν παλιότερα το καφενείο και κινηματοθέατρο Γυαλί καφενέ. Ο ιδιοκτήτης του Τιτάνια είχε αρχίσει από την ίδρυση ακόμα του χειμερινού κινηματογράφου να διαπραγματεύεται οικόπεδα για την δημιουργία και θερινού κινηματογράφου. Την 1 Ιουνίου του 1937 ανοίγει στο Παυσιλύπου τον θερινό κινηματογράφο Τιτάνια, μέρος που και παλαιότερα ξανά υπήρχε. Τα προβλήματα όμως που επικρατούσαν στο κινηματογράφο του Παυσιλύπου βγήκαν πάλι στην επιφάνεια έτσι ένα χρόνο αργότερα στις 12 Ιουνίου, στην οδό Υψηλάντου εγκαινιάζεται ο νέος θερινός κινηματογράφος Τιτάνια όπου και θα λειτουργήσει μέχρι το 1942.\nΑναρτήθηκε από Orpheus στις 12:56 μ.μ.\nΕτικέτες Καρδίτσα (Καρδίτσα)\nΕδω ηταν το θερινο Τιτανια\n11 Απριλίου 2015 - 11:30 π.μ.\nΚαι εδω το χειμερινο Τιτανια\n11 Απριλίου 2015 - 11:34 π.μ.


Κατοικία στη Θεσσαλονίκη - ktirio.gr\nΒασικοί άξονες της αρχιτεκτονικής σύνθεσης\nΤο κτίσμα αποστρέφει το βλέμμα από το δομημένο περίγυρό του και στρέφεται εντός του. Η μόνη επαφή που θέλει να κρατήσει με το περιβάλλον είναι ο ουρανός και η θέαση προς τη θάλασσα.\nΟι λειτουργίες οργανώνονται μέσα σ’ έναν περιμετρικό τοίχο σχήματος Π, που ορίζει το μικροπεριβάλλον της κατοικίας, την εσωτερική της αναπνοή, το εσωτερικό της όραμα, το δικό της ουρανό και τη δική της γη.\nΕκεί εμπλέκονται και εναλλάσσονται οι κλειστοί χώροι με τους υπαίθριους. Το κενό και το πλήρες προκύπτουν το ένα από το άλλο.\nΜέσα σ’ αυτό το σύνολο εντάσσονται τρία υποσύνολα, αυτά των κοινόχρηστων, των κοιτώνων και των βοηθητικών χώρων.\nΤα τρία εσωτερικά αίθρια ιεραρχούνται κατά μέγεθος και αποδίδονται σ’ αυτούς, εξασφαλίζοντας την πλήρη αυτοτέλεια, αυτάρκεια και απομόνωσή τους.\nΤο μπλοκ σαλόνι, τραπεζαρία, κουζίνα κλείνει το σχήμα Π και είναι το μόνο που ανοίγεται προς τον κήπο και τη θάλασσα.\nΤο κτίριο είναι εμβαδού 200 m² με υπόγειους χώρους και χώρους στάθμευσης.\nΟι μελέτες ολοκληρώθηκαν τον Αύγουστο του 2003 και η κατασκευή την άνοιξη του 2007.\nAρχιτεκτονική μελέτη: Μάριος Νικηφοριάδης & Δανάη Σκαράκη\nΣτατική μελέτη - κατασκευή: Γιώργος Αμπατζής\nTοποθεσία: Οδός Ροδανθών, Πουρνάρι Πυλαίας\nΦωτογραφίες: Kωνσταντίνος Πανίδης\n« Διαμέρισμα στη Νέα Σμύρνη Κατοικία στην Κηφισιά »


Tech News: Η Google εξαγόρασε την εταιρεία πίσω από την Word Lens\nαπό Xristos Την / Το Δευ 19 Μάης 2014 - 14:16\nΠρόκειται για ένα από τα καλύτερα εργαλεία μετάφρασης\nΗ Google εξαγόρασε σήμερα την Quest Visual, την εταιρεία πίσω από την δημοφιλή εφαρμογή μετάφρασης Word Lens.\nΗ πιο πρόσφατη διαφήμιση της Apple για το iPhone 5S εμφάνιζε την εν λόγω εφαρμογή και όχι άδικα. Είναι ένα από τα καλύτερα εργαλεία που μπορεί να έχει κάποιος στο iPhone του. H εφαρμογή δουλεύει με την ταυτόχρονη μετάφραση κειμένου σε διαφορετικές γλώσσες μέσω της κάμερας του iPhone. Είναι μια φανταστική τεχνολογία που πλέον θα ενσωματωθεί στο Google Translate.\nΤα ευχάριστα νέα για όλους εμάς είναι πως τώρα είναι η κατάλληλη περίοδος για να κατεβάστε την εφαρμογή μιας και οι δημιουργοί της την έκαναν δωρεάν στο App Store για όλα τα πακέτα γλωσσών για περιορισμένο διάστημα.\nΘα την βρείτε διαθέσιμη στο App Store εδώ δωρεάν όπως είπαμε για περιορισμένο διάστημα.


Τελευταία ευκαιρία για φθηνά ψώνια σε Ναύπλιο και Άργος | anagnostis.org - Ειδήσεις\nΌποιος πρόλαβε τις προσφορές είδε!\nΤελευταία ευκαιρία για όσους θέλουν να ψωνίσουν με έκπτωση σε Ναύπλιο και Άργος καθώς σήμερα, Σάββατο 29 Φεβρουαρίου είναι η τελευταία μέρα των χειμερινών εκπτώσεων.\nΩς προς τον τζίρο που έχει καταγραφεί μέχρι στιγμής, αυτός δεν διαφοροποιείται σε σχέση με την αντίστοιχη περυσινή περίοδο, δεδομένου ότι δεν καταγράφηκε ανάκαμψη των πωλήσεων για την πλειονότητα των επιχειρήσεων.\nΓια τις 7 στις 10 επιχειρήσεις, οι πωλήσεις ήταν χαμηλότερες σε σύγκριση με την αντίστοιχη περίοδο του 2019, ενώ για το 24% των επιχειρήσεων παρέμειναν σταθερές και μόνο για το 7% κινήθηκαν σε καλύτερα επίπεδα.\nΝαύπλιο Άργος Εκπτώσεις


Αποκαλυπτήρια για το νόμισμα προς τιμήν των Queen – Tο πρώτο ροκ συγκρότημα που τιμάται με σειρά συλλεκτικών νομισμάτων – CFM 99.9 | Ο Σταθμός σε ένταση!\nWritten by Kostas on January 23, 2020\nΤο συγκρότημα έχει ηχογραφήσει μερικούς από τους μεγαλύτερους «ύμνους» της ροκ μουσικής και οι θαυμαστές τους, τούς αποθέωναν σε κάθε ζωντανή τους εμφάνιση.\nΣτη συλλογή απεικονίζονται τα μουσικά όργανα των μελών της μπάντας. Η Red Special κιθάρα του Μπράιαν Μέι, το Fender Precision μπάσο του Τζον Ντίκον, τα Ludwig τύμπανα του Ρότζερ Τέιλορ, το μικρόφωνο και το Bechstein πιάνο, με τις πρώτες νότες του κομματιού «Bohemian Rhapsody» του Φρέντι Μέρκιουρι.\nΠαράλληλα με την χρυσή, την ασημένια και την Brilliant Uncirculated έκδοση, τα νομίσματα κυκλοφορούν και σε ακόμα τρεις διαφορετικές εκδόσεις, αποκλειστικά από το «The Royal Mint», σε τιμές που κυμαίνονται από 13 λίρες μέχρι 2.020 λίρες.\nTagged as Music Legends Queen νόμισμα


blog +Ο- σφαιρα » Blog Archive » Βγάλ’το κινητό από την πρίζα!\n15 Responses to “Βγάλ’το κινητό από την πρίζα!”\n# Μάνια Σ. on 25 Aug 2008 at 19:44\nΚαι πως θα φωτογραφίσω το κινητό μου χωρίς το κινητό μου ουφ!\nκαι πως θα δείξω το μέσα του όταν δεν έχω διαλέξει κατί ουφ!\nΜπορώ να δείξω και τον ποπουδάκι του που έχει κάνει τατουάζ? και αν το χαρακτηρίσετε ουφ!\nΕμένα μου άρεσε το αρκουδάκι χιχιχιχι\nΕυχαριστώ πάρα πολύ για την προσκληση 🙂 Θα το κάνω με μεγάλη χαρά !!!!! Η παραπάνω γκρίνια είναι δημιουργικό άγχος ξανθιάς θεάς χαχαχα\n# Μενεξεδια on 25 Aug 2008 at 20:03\nΠαλεύω να το βγάλω αλλά όλο χάλια βγαίνει και γυαλίζει ή είναι πολύ θαμπό. Πως έκανες την λήψη? Share your secrets with us 🙂\n# demon on 25 Aug 2008 at 22:50\nΟΥΦ! Πολλή δημιουργία βρε παιδί μου κι εσύ! lol Κοίτα, δεν είναι τυχαίο. Αν δεις πώς σε πέρασα στο Blogroll μου… Μάνια-κη Ξανθιά ~ Ε?\n(το θεά εννοείται!!!)\n# demon on 25 Aug 2008 at 22:52\nΈλα ρε Μαλινάκι, εσύ δε μασάς. Μα δεν έκανα κάτι. Χρησιμοποίησα τη φωτογραφική μου, σαφώς, το ακούμπησα στο γραφείο που έχω στο σπίτι του άντρα και σε όποιο (φυσικό) φως χρησιμοποιώ ούτως ή άλλως για να δουλέψω. Μη μου προκύπτεις ξανθιά κι εσύ! Βγάλ’το απόγευμα να είσαι μέσα. Ούτε πολύ φως ούτε λίγο. *\n# Μενεξεδια on 25 Aug 2008 at 23:17\nΜούφα! Ότι κόπηκε (φωτογραφίστηκε) μεγειά! Αυριό η εγγραφή :* Μάκια Καληνύχτα!!!!\n# Celly Lovers on 25 Aug 2008 at 23:53\n# Anonymous on 26 Aug 2008 at 20:08\n# Manaliss on 26 Aug 2008 at 21:26\nΕντάξει αφεντικό; Τη καλησπέρα μου.\n# demon on 26 Aug 2008 at 22:49\nΓεια σου ρε Μανώλη. Σε έχασα εσένα! Καλησπέρες. Πολλές και θερμές.\n# Βάσκες on 29 Aug 2008 at 11:23\nΆντε θα στο κάνω γιατί είσαι εσύ.\n# demon on 29 Aug 2008 at 12:18\nΝα μου το κάνεις, να μου το κάνεις. Σμουτς\n# Βάσκες on 07 Sep 2008 at 14:35\nΈχω τεχνικό πρόβλημα (έχασα το καλώδιο από την κάμερα, δεν έχω το πρόγραμμα για το άλλο κινητό) αλλά την υπόσχεση δεν θα την πάρω πίσω.\n# demon on 07 Sep 2008 at 19:57\nΓια σένα, ό,τι θες. Θα παίξεις στο επόμενο… Any ideas?\n# Βάσκες on 21 Sep 2008 at 15:51\nΤα κατάφερα. Ελπίζω να σου αρέσει.\n# demon on 23 Sep 2008 at 15:25\nΒάσκες, έχω μείνει άφωνη. Όχι, ούτε παντρεμένη, ούτε οπαδός της ύλης. Ναι, το sex εκείνο το ξημέρωμα ήταν ιδιαίτερο, ζαλισμένο όπως κι εμείς : ) Θα σε πληρώσω λοιπόν. Τον αριθμό σου τον έχω… Αλλά θα κάνω καιρό να ξαναπεράσω από το γραφείο σου. Όταν θα ‘χω νέα αποστολή για σένα, τότε θα με ξαναδείς!


Πασίγνωστη ηθοποιός έβαλε αγγελία για σύντροφο: Οι 10 όροι που έθεσε (pics) - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΔημοσιεύθηκε στις 7 Μαρτίου, 2020, 13:25 Δημοσιεύθηκε από Επικαιρότητα\nH Hetti Bywater ανέβασε στο Instagram τους όρους που πρέπει να πληρεί ο νέος σύντροφος που ψάχνει.\nΗ Hetti Bywater είναι από τις πιο διάσημες ηθοποιούς στην Αγγλία, έχοντας πρωταγωνιστικό ρόλο στην σειρά του BBC «East Enders».\nΑναλυτικά, αυτά είναι τα εξής…\n1. Να έχεις μπλε μάτια (αναγκαίο).\n2. Να είσαι πάνω από 1.55.\n3. Να δουλεύεις στον χώρο του κινηματογράφου ή της μόδας (άλλοι δημιουργικοί χώροι γίνονται δεκτοί).\n4. Να θέλεις να ταξιδεύεις.\n5. Να είσαι αριστερός.\n6. Να είσαι έξυπνος.\n7. Να είσαι αστείος.\n8. Ίσως να φοράς γυαλιά.\n9. Να είσαι ευγενικός.\n10. Να θέλεις να κατακτήσεις τον κόσμο.


Μαθήματα γεωμετρίας | Τα Χαμένα Επεισόδια\nΚάνω διακοπές. Μην φανταστείς τίποτα εξωτικά νησιά με σμαραγδένιες παραλίες. Στέκομαι απλά ανάμεσα σε δύο κύκλους, εκείνον που έκλεισε με κρότο – πως αλλιώς να κλείσει ένας κύκλος άλλωστε; – και εκείνον που έχω στην αναμονή. Προς το παρόν χαράζω με μολύβι μια ευθεία, φροντίζω απλά να έχει κλίση ανοδική, μερικές μοίρες έστω, ή μια κάποια μοίρα που θα μπορώ να ορίζω, κι ας υπάρχει αντίφαση σε αυτό. Όσο ανεβαίνω πάνω σε αυτήν την γραμμή κοιτώ πίσω μου τον κύκλο και προσπαθώ να βγάλω συμπεράσματα, κάνω υπολογισμούς, πόση ήταν η ακτίνα του, που πήγε να χαθεί το ομαλό της περιφέρειάς του, ποιες χορδές ήταν αυτές που αντιστάθηκαν και ζήτησαν να τρυπήσουν το τέλειο σχήμα του. Σε θεωρήματα δεν καταλήγω, ό,τι συστήνεται ως έτοιμο να μπει σε ένα ακόμη τετράγωνο κουτί το διώχνω με την πρώτη ευκαιρία – καλύτερα σε απόσταση τα κουτιά του μυαλού κι ας δίνουν μια επίφαση νόρμας.\nΚαμιά φορά συναντώ τρίγωνα αιχμηρά, φροντίζω πάντα να θυμάμαι ότι όλα τα τρίγωνα είναι αιχμηρά, ακόμα κι αν συστήνονται ως ισοσκελή ή ισόπλευρα. Οι γωνίες τους κάνουν όλη την δουλειά, οι πλευρές απλά ακολουθούν την πορεία που έχουν χαράξει οι μοίρες της κάθε γωνίας. Προσπαθώ να συμφιλιωθώ με τα τρίγωνα, τα εντάσσω σε κύκλους για να προστατευτώ από τις άκρες τους, καμιά φορά στενεύω τον κύκλο για να τους κόψω τον αέρα. Ύστερα μελετώ τα πολύγωνα, στέκομαι σιωπηλά σε κάθε μία από τις ατέλειωτες πλευρές τους μελετώντας την πλευρά απέναντι. Μάταιος κόπος, αν δεν περπατήσεις ως την απέναντι πλευρά, δεν θα την μάθεις ποτέ.\nΚάνω διακοπές. Μην φανταστείς τίποτα εξωτικά νησιά με σμαραγδένιες παραλίες. Μαθήματα γεωμετρίας παίρνω, μέχρι να χαράξω τον επόμενο κύκλο.\nThis entry was posted in Προσωπικά and tagged Απολογισμοί on 15 Ιουλίου 2012 by Χαμένο Επεισόδιο.\n← No need to argue anymore Ναι →\n24 thoughts on “Μαθήματα γεωμετρίας”\nStavrula 15 Ιουλίου 2012 στο 19:57\nΘα ΄ρθει ο καιρός που θα την περπατήσεις την άλλη πλευρά. Εεύχομαι να ΄ναι η ζωή σου σπείρα (ανοιχτή καμπύλη) κι εσύ σ΄αυτήν να ΄χεις κατεύθυνση προς τα έξω 😉\nΧαμένο Επεισόδιο Post author 18 Ιουλίου 2012 στο 08:25\nΠρος το παρόν πάντως έχω μια έντονη κατεύθυνση προς τα έξω από το σπίτι. 🙂\nStavrula 18 Ιουλίου 2012 στο 12:03\nΜια χαρά σε βρίσκω 😉\nkovovoltes 15 Ιουλίου 2012 στο 20:36\nΤο παράδοξο είναι ότι καταλαβαίνουμε απόλυτα, στο πετσί μας όταν κλείνει ένας κύκλος. Η δημιουργία νέου θέλει τον καιρό της για να κοιτάξεις πίσω και να πεις «εδώ είμαστε λοιπόν». Κάνε διακοπές. Διακοπές απο σκέψεις. Όλα τα άλλα θα έρθουν μπροστά σου να τα χαρείς, να τα πλάσεις, να τα ζωγραφίσεις…\nΧαμένο Επεισόδιο Post author 18 Ιουλίου 2012 στο 08:26\nΑκριβώς αυτό. Και φυσικά μόνο οι διακοπές θα μας σώσουν.\nΤσαλαπετεινός 15 Ιουλίου 2012 στο 23:55\nΝα στήσεις ένα κύλινδρο στο σημείο που βρίσκεσαι, να ανέβεις πάνω του κι από εκεί να δεις πίσω τους κύκλος που άφησες. Παρατήρησε καλά τα κέντρα τους, σύγκρινε τις ακτίνες τους, δες αν είναι εφαπτόμενοι, αν τέμνονται ή αν έχουν απόσταση ο ένας από τον άλλον. Μετά κάθισε πάνω στον κύλινδρο, με τα πόδια κρεμασμένα και μέτωπο μπροστά: εκεί όπου κανένα γεωμετρικό σχήμα δεν έχει ακόμα σχεδιαστεί. Φαντάσου τα σχήματα που θα ήθελες, σχεδιάσέ τα νοερά κι όταν είσαι έτοιμος, κάνε το άλμα.\nκαλό ξημέρωμα Ευκλείδη\nΧαμένο Επεισόδιο Post author 18 Ιουλίου 2012 στο 08:29\nΑγαπητό πουλί, θα πρέπει να μελετήσω την 3D γεωμετρία αν κατάλαβα καλά ε; Και αν τα καταφέρω θα την συμφιλιωσω και με την τέταρτη διάσταση, τον χρόνο.\nΤσαλαπετεινός 18 Ιουλίου 2012 στο 13:06\nΤην 3D γεωμετρία, τη λένε Στερεομετρία. 😉\nΑλλά δε χρειάζεται μελέτη. Δες το προηγούμενο σχόλιο\nσαν εικόνα. Εσύ καθισμένος πάνω στον κύλινδρο και κάτω\nμέχρι εκεί που βλέπει το μάτι σου, από τη μια μεριά, κύκλοι\nπου ξεμακραίνουν. Να το ζωγραφίσω;\nΧαμένο Επεισόδιο Post author 18 Ιουλίου 2012 στο 17:15\nΝομίζω τώρα το έχω καλύτερα. 🙂 Το θέμα μου είναι εαν μπορώ όντως να χαράξω τα σχήματα που θέλω – τουλάχιστον ως εκεί που θέλω. Ή αν πρέπει απλά να δω την ζωή ως έχει – όχι μοιρολατρικά αλλά προσπαθώντας να καταλάβω ως πού μπορώ να φτάσω. (Το βλέμμα πάει μακριά, τα πόδια όμως;)\nКроткая 16 Ιουλίου 2012 στο 01:29\nτο παν ειναι να μην κάνεις κύκλους.\nΧαμένο Επεισόδιο Post author 18 Ιουλίου 2012 στο 08:31\nΓιατί; Εγώ νιώθω μια χαρά με τους κύκλους. Άλλωστε ποτέ δεν βρίσκεσαι μέσα σε έναν μόνο.\nfevga 16 Ιουλίου 2012 στο 05:19\nΤα παραγωγα της λεξης κυκλος-κυκλωνω,περικυκλωνω-αν υλοποιηθουν ως εννοιες,\nπιθανον να προκαλεσουν ασφυξια.Ακομα κι αν το υποκειμενο ειμαστε εμεις οι ιδιοι.\nΟσον αφορα το τετραγωνο-τετραγωνιζω,,δειχνει πραγματι εξαιρετικη οργανωση.\nΟ Mondrian παντως επελεξε να δωσει πληθος ορθογωνίων…\nΧαμένο Επεισόδιο Post author 18 Ιουλίου 2012 στο 08:33\nΣυμπέρασμα; Η γεωμετρία – όπως και κάθε τι – ή θα σε ελευθερώσει ή θα σε αιχμαλωτίσει;\nbibliothekarios 16 Ιουλίου 2012 στο 11:32\nΠαλιά, ήμουν καλύτερος στην τριγωνομετρία και χειρότερος στη γεωμετρία. Νομίζω πια πως έχω χρόνια να κλείσω και να ανοίξω κύκλους, να κλείσω και να ανοίξω τρίγωνα. Εξάλλου κι ο άλλος (Αρχιμήδη τον λέγαν νομίζω) ενώ τον σκότωνε ένας στρατιώτης εκείνος ανησυχούσε με του χαλάσουν τον κύκλο. Σημασία έχει το μαχαίρι (που τον λένε και χρόνο) που πάει ευθεία μπροστά….\nΧαμένο Επεισόδιο Post author 18 Ιουλίου 2012 στο 08:35\nΟ χρόνος, ναι. Αλλά πρέπει να βρει έδαφος να περπατήσει. Πώς του το δίνουμε;\nkalopaidialla 16 Ιουλίου 2012 στο 12:49\nΔύσκολη η γεωμετρία αλλά ακόμα πιο δύσκολη η άλγεβρα. Τουλάχιστον στη γεωμετρία βλέπεις τι κάνεις ενώ σητν άλγεβρα παίζεις με αριθμούς που τελικά δεν καταλαβαίνεις και τι σημαίνουν\nΧαμένο Επεισόδιο Post author 18 Ιουλίου 2012 στο 08:37\nΣυμφωνώ! Την μισούσα και την μισώ.\nkaragiozakikaragiozaki 16 Ιουλίου 2012 στο 13:03\nγίνε διαβήτης, γίνε χάρακας, γόμα να σβύσεις και μολύβι να γράψεις απ’την αρχή. μέτρα τις μοίρες και τις αντοχές σου, σχεδιασε τους κύκλους και την πορεία σου.\nμα πρώτα απ’όλα, κάνε διακοπές. και όλα τ’άλλα θα’ρθουν 😉\nΧαμένο Επεισόδιο Post author 18 Ιουλίου 2012 στο 08:39\nΜου αρέσουν πολύ τα σχόλια σου, στο έχω ξαναπεί; 😉\nkaragiozaki 18 Ιουλίου 2012 στο 22:42\nόχι. καιρός ήταν :ppp\nΜάν|οs (@DreamTrapped) 16 Ιουλίου 2012 στο 23:29\nΣτο τσακ γλυτώσαμε στο τέλος την άσκηση με Πυθαγόρειο.\n«Κάνω διακοπές. Μην φανταστείς τίποτα εξωτικά νησιά με σμαραγδένιες παραλίες». Είναι που δεν έχεις κατέβει ακόμα στο νησί.\nΧαμένο Επεισόδιο Post author 18 Ιουλίου 2012 στο 08:40\nΈρχομαι, έρχομαι! Ετοιμάσου για τις καλύτερες διακοπές μας. 🙂\nfevga 18 Ιουλίου 2012 στο 11:58\nH Γεωμετρια για το ζην κυριως.\nΥποθετω θα εχεις σκεφτει και εφαρμοσει την περιπτωση της Αρμονιας ως παραγοντα\nτου ευ ζην.\nΒρηκες λοιπον την εφαρμογη της πρωτης δυσκολοτερη;\nΧαμένο Επεισόδιο Post author 18 Ιουλίου 2012 στο 17:11\nΑ όχι, Ίσα ίσα που εκεί που θέλω να καταλήξω μάλλον με αυτό το ποστ είναι ότι έχω συμφιλιωθεί πλήρως με την γεωμετρία. Την αρμονία προσπαθώ να την (ξανα)βρω. 🙂


Σήμερα η γιορτη του Ιωκείμ και της Άννας\nΗ μητέρα της Θεοτόκου. Αν και δεν αναφέρεται σε κανένα βιβλίο της Καινής Διαθήκης,\nη Άννα κατέχει περίοπτη θέση στην ευσέβεια της Ορθόδοξης Εκκλησίας. Οι όποιες πληροφορίες για την Άννα αντλούνται από τα Απόκρυφα Ευαγγέλια, ιδίως το Πρωτευαγγέλιο του Ιακώβου και το Περί Νηπιότητας του Σωτήρος. Το όνομά της είναι ο εξελληνισμένος τύπος της εβραϊκής λέξης «Hannah», που σημαίνει εύνοια, χάρη.\nΛείψανα της Αγίας Άννας υπάρχουν στην αγιορείτικη σκήτη της Αγίας Άννας (Μονή Μεγίστης Λαύρας), στον Ιερό Ναό της Αγίας Άννας Κατερίνης, καθώς και σε πολλά ιερά προσκυνήματα του κόσμου


Αρχική/ΠΕΡΙΕΡΓΑ/Μοναχικά φυτά στον κόσμο!\nΔεν είναι ότι προτιμούν τη μοναξιά αλλά ότι καταφέρνουν να επιβιώσουν σε δύσκολες συνθήκες που άλλα δεν μπορούν. Σε άνυδρες συνθήκες, στην έρημο, σε τόπους με ξηρασία, εκεί όπου η άμμος καλύπτει τα πάντα, μέσα σε πέτρες και σε παντελή έλλειψη νερού, υπάρχει ζωή. Πολύχρωμα λουλούδια, πράσινα φυτά αλλά και ολόκληρα δέντρα βρίσκουν τον τρόπο να… βρουν το δρόμο! Άλλωστε το ένστικτο επιβίωσης είναι ισχυρότερο όλων…\nΑυτό το μικρό κοριτσάκι πέθανε πριν από 95 χρόνια. Όταν ξαφνικά…Άνοιξε τα μάτια της! (ΒΙΝΤΕΟ)